open-index/open-wikipedia-markdown huggingface dataset:
มหัศจรรย์ลูกชิ้นตกทะลุมิติ

***มหัศจรรย์ลูกชิ้นตกทะลุมิติ*** () เป็นภาพยนตร์แอนิเมชันคอมพิวเตอร์อเมริกันแนวนิยายวิทยาศาสตร์ตลกที่ออกฉายใน ค.ศ. 2009 ผลิตโดยโซนี่พิคเจอร์สเอ็นเตอร์เทนเมนต์ มีเนื้อหาอ้างอิงจากหนังสือนิทานที่มีชื่อเดียวกันที่ตีพิมพ์ใน ค.ศ. 1978 โดยจูดีและรอน บาร์เร็ต ภาพยนตร์เขียนบทและกำกับโดยฟิล ลอร์ด และ คริสโตเฟอร์ มิลเลอร์ ซึ่งถือเป็นงานกำกับภาพยนตร์ครั้งแรกของพวกเขา และให้เสียงพากย์โดยบิล เฮเดอร์, แอนนา ฟาริส, เจมส์ คาน, แอนดี แซมเบิร์ก, บรูซ แคมป์เบล, มิสเตอร์ที, เบนจามิน แบร็ต และนีล แพทริก ฮาร์ริส ภาพยนตร์มีเนื้อหาเกี่ยวกับนักประดิษฐ์ผู้ล้มเหลงนามว่าฟลินต์ ล็อกวุด ได้ผลิตเครื่องจักรที่สามารถแปลงน้ำเป็นอาหารได้ แต่หลังจากนั้นเครื่องจักรเริ่มมีจิตใจเป็นของตัวเองและเริ่มสร้างพายุอาหาร ทำให้ฟลินต์ต้องหาทางแก้สถานการณ์เพื่อกอบกู้โลกให้ได้

ภาพยนตร์ฉายรอบปฐมทัศน์ที่ลอสแอนเจลิสเมื่อวันที่ 12 กันยายน ค.ศ. 2009 และฉายทั่วสหรัฐในอีกหกวันถัดมาโดยโซนี่พิคเจอร์สรีลีสซิ่งภายใต้การดำเนินงานของโคลัมเบียพิคเจอร์ส ภาพยนตร์สร้างด้วยงบประมาณ 100 ล้านดอลลาร์สหรัฐ และทำรายได้ทั่วโลก 243 ล้านดอลลาร์สหรัฐ โดยได้รับคำชื่นชมเชิงบวกจากนักวิจารณ์ในแง่ของภาพ ความตลก ตัวละคร การพากย์เสียง และเพลงประกอบ แม้ว่าการออกแบบตัวละครจะถูกมองว่าไม่ค่อยเหมาะสมก็ตาม ภาพยนตร์ได้มีการขยายเป็นแฟรนไชส์ หลังจากที่มีการฉายภาพยนตร์ภาคต่ออย่าง *[[Cloudy with a Chance of Meatballs 2|มหัศจรรย์ลูกชิ้นตกทะลุมิติ 2]]* เมื่อวันที่ 27 กันยายน ค.ศ. 2013 เช่นเดียวกันกับการผลิตซีรีส์โทรทัศน์ซึ่งออกอากาศทางช่องการ์ตูนเน็ตเวิร์คตั้งแต่วันที่ 20 กุมภาพันธ์ ค.ศ. 2017

## นักแสดง
* Bill Hader เป็น Flint Lockwood
* Anna Faris เป็น Samantha Sparks
* James Caan เป็น Tim Lockwood
* Neil Patrick Harris เป็น สตีฟ
:ลิงเป็นสัตว์เลี้ยงของ Flint
* Bruce Campbell เป็น Mayor Shelbourne

## เพลงประกอบภาพยนตร์

* "Don't Stop Believin'" - Cloudy with a Chance of Meatballs Cast
* "Raining Sunshine" - Miranda Cosgrove
* "Sunshine, Lollipops and Rainbows" - Lesley Gore
* "Fight the Power" - Public Enemy
* "Any Way You Want It" - Journey
* "Sirius" - The Alan Parsons Project
* "Promises" - Trevor Rabin
* "Run This Town" - Cloudy with a Chance of Meatballs Cast
* "Tap, Tap, Tap (Cover of Handwriting Without Tears Song)" - Cloudy with a Chance of Meatballs Cast
* "I Gotta Feeling" - Cloudy with a Chance of Meatballs Cast
* "Under Pressure (Ice Ice Baby)" - Cloudy with a Chance of Meatballs Cast
* "The Live Show Medley (Don't Stop Believin'/Run This Town/Tap, Tap, Tap/I Gotta Feeling/Under Pressure (Ice Ice Baby)/Together Again/Look at the Clock/The Lunch Munch Song/Choo-Choo On Down The Track/The Smashed Patato/My Body Clock)" - Cloudy with a Chance of Meatballs Cast

## อ้างอิง

## แหล่งข้อมูลอื่น
* Cloudy with a Chance of Meatballs 
* Cloudy with a Chance of Meatballs 2 
* 
* 
* 
* 
* 
* สยามโซน
* 

หมวดหมู่:ภาพยนตร์แอนิเมชันอเมริกัน
หมวดหมู่:ภาพยนตร์แอนิเมชัน
หมวดหมู่:ภาพยนตร์ที่ออกฉายในปี พ.ศ. 2552
หมวดหมู่:ภาพยนตร์อเมริกัน
หมวดหมู่:ภาพยนตร์อเมริกัน 3 มิติ
หมวดหมู่:ภาพยนตร์โดยโซนี่พิคเจอร์สแอนิเมชั่น
หมวดหมู่:ภาพยนตร์แอนิเมชันโคลัมเบียพิกเจอส์
หมวดหมู่:มหัศจรรย์ลูกชิ้นตกทะลุมิติ
หมวดหมู่:ภาพยนตร์ที่มีฉากบนเกาะสมมติ
หมวดหมู่:ภาพยนตร์แอนิเมชันที่มีฉากบนเกาะ
ตามรักคืนใจ

**ตามรักคืนใจ** เป็นละครโทรทัศน์ไทยและนวนิยายผลงานของ กิ่งฉัตร หรือ ปาริฉัตร ศาลิคุปต์ เป็นนิยายที่มีตัวละครพระเอกที่เชื่อมโยงมาจาก ด้วยแรงอธิษฐาน, บ่วงหงส์ พิมพ์เผยแพร่ในปี พ.ศ. 2539 โดยสำนักพิมพ์ ณ บ้านวรรณ ออกอากาศทางช่อง 3 เอชดีเมื่อปี พ.ศ. 2541 โดยการผลิตของ บริษัท ยูม่า 99 จำกัด นำแสดงโดย ธนากร โปษยานนท์ รับบท สีหนาท (นายสิงห์) และ รามาวดี นาคฉัตรีย์ รับบท นารา (หนูนา) และในปี พ.ศ. 2558 ถูกนำมาสร้างใหม่อีกครั้งในชื่อเดิม *([[ภาษาอังกฤษ|อังกฤษ]]: Finding Love)* โดยการผลิตของ บริษัท ละครไท จำกัด นำแสดงโดย ณเดชน์ คูกิมิยะ รับบท สีหนาท (นายสิงห์) และ นิษฐา คูหาเปรมกิจรับบทเป็น นารา  ทุกวันจันทร์ - อังคาร  เริ่มตอนแรกวันที่ 8 ธันวาคม พ.ศ. 2558 - 25 มกราคม พ.ศ. 2559

## นักแสดง

## รางวัลและการเข้าชิง

## ดูเพิ่ม
* บ่วงหงส์

## อ้างอิง

## แหล่งข้อมูลอื่น
* 

หมวดหมู่:นวนิยายไทยที่ประพันธ์โดย กิ่งฉัตร
หมวดหมู่:ละครโทรทัศน์ไทย
หมวดหมู่:วรรณกรรมในปี พ.ศ. 2539
หมวดหมู่:ละครโทรทัศน์ไทยในปี พ.ศ. 2541
หมวดหมู่:ละครโทรทัศน์ไทยในปี พ.ศ. 2558
หมวดหมู่:ละครโทรทัศน์ช่อง 3 เอชดี
หมวดหมู่:ละครโทรทัศน์ช่อง 3
หมวดหมู่:ละครโทรทัศน์โดยละครไท
หมวดหมู่:ละครโทรทัศน์ที่กำกับโดย ยุทธนา ลอพันธุ์ไพบูลย์
หมวดหมู่:ละครโทรทัศน์โดยยูม่า
หมวดหมู่:ละครโทรทัศน์ภาษาไทย
หมวดหมู่:ละครโทรทัศน์ไทยในคริสต์ทศวรรษ 1990
หมวดหมู่:ละครโทรทัศน์ไทยในคริสต์ทศวรรษ 2010
หมวดหมู่:ละครโทรทัศน์ที่กำกับโดย วิลักษณา
โมตโตะสึโยะกุ

"**โมตโตะสึโยะกุ**" () เป็นซิงเกิลที่ 34 ของเอ็กซ์ไซล์ วางจำหน่ายวันที่ 15 กันยายน พ.ศ. 2553 ในรูปแบบในรูปแบบแม็กซีซิงเกิล  เป็นหนึ่งในสองโปรเจกต์ซิงเกิลต่อเนื่อง  โดยซิงเกิลต่อไปคือ "I Wish For You"  

ซิงเกิล "โมตโตะทสึโยคุ" เป็นซิงเกิลนับถอยหลังฉลองครบรอบ 10 ในวงการเพลงของวงเอ็กซ์ไซล์

เพลง "โมตโตะทสึโยคุ" เป็นเพลงประกอบภาพยนตร์เรื่อง "THE LAST MESSAGE อุมิซารุ" นำแสดงโดยฮิเดอากิ อิโต

มิวสิกวิดีโอเพลง "โมตโตะทสึโยคุ" มาจากภาพคอนเสิร์ต EXILE LIVE TOUR 2010 FANTASY ของเอ็กซ์ไซล์

## รายชื่อเพลง
# もっと強く
# もっと強く -映画 Version-
# もっと強く -Guitar Instrumental Version-
# もっと強く (Instrumental)
## มิวสิกวิดีโอ
# もっと強く(Video Clip)
## ชาร์ต
;ชาร์ตออริกอน (ในญี่ปุ่น)

หมวดหมู่:เพลงของเอ็กซ์ไซล์
ไอวิชฟอร์ยู

"**ไอวิชฟอร์ยู**" () เป็นซิงเกิลที่ 35 ของเอ็กซ์ไซล์ วางจำหน่ายวันที่ 6 ตุลาคม พ.ศ. 2553 ในรูปแบบในรูปแบบแม็กซีซิงเกิล  เป็นหนึ่งในสองโปรเจกต์ซิงเกิลต่อเนื่องต่อจากซิงเกิล "โมตโตะทสึโยคุ"  

ซิงเกิล "I Wish For You" เป็นซิงเกิลนับถอยหลังฉลองครบรอบ 10 ในวงการเพลงของวงเอ็กซ์ไซล์เช่นเดียวกันกับซิงเกิล "โมตโตะทสึโยคุ"

เพลง "I Wish For You" เป็นเพลงประกอบการแข่งขันวอลเลย์บอลหญิงชิงแชมป์โลกที่ประเทศญี่ปุ่นปี ค.ศ. 2010
## รายชื่อเพลง
# I Wish For You
# I Wish For You (Instrumental)
# I Wish For You -House mix-
# Someday -House mix-
# VICTORY -House mix-
# Choo Choo TRAIN -House mix-
# 銀河鉄道999 -House mix-
## มิวสิกวิดีโอ
# I Wish For You (Video Clip)
## ชาร์ต
;ชาร์ตออริกอน (ในญี่ปุ่น)

หมวดหมู่:เพลงของเอ็กซ์ไซล์
โนเกียจูน

thumb|320px|The "Nokia tune". In ''Gran Vals'', the final A is an E, a fourth lower.

**โนเกียจูน** () เป็นชื่อที่ใช้เรียกทำนองดนตรีที่ใช้เป็นเสียงเรียกเข้าแบบปริยายของโทรศัพท์มือถือโนเกียมาตั้งแต่ปี ค.ศ. 1993 โดยดัดทอนมาจากเพลง ***Gran Vals*** เพลงบรรเลงสำหรับกีตาร์คลาสสิก แต่งโดยฟรันซิสโก ตาร์เรกา เมื่อปี ค.ศ. 1902

Anssi Vanjoki รองประธานบริษัทโนเกีย เป็นผู้คัดเลือกเพลง *Gran Vals* นี้มาใช้ โดยระบุชื่อเสียงเรียกเข้าในโทรศัพท์โนเกียรุ่นแรก ๆ ว่า **Grande Valse**  ถือเป็นดนตรีเสียงเรียกเข้าทำนองแรกที่ใช้ในโทรศัพท์เคลื่อนที่  และกลายเป็นทำนองดนตรีที่เป็นเอกลักษณ์ของผลิตภัณฑ์โนเกีย  ปัจจุบันรู้จักในชื่อ **Nokia tune**

มีผู้ประมาณการว่าในแต่ละวัน ทำนองดนตรีนี้ถูกเล่นทั่วโลกวันละ 1,800 ล้านครั้ง เฉลี่ยประมาณวินาทีละ 20,000 ครั้ง .

## อ้างอิง

## แหล่งข้อมูลอื่น
* Midi version of Gran Vals
* 

หมวดหมู่:ผลงานของ ฟรันซิสโก ตาร์เรกา
หมวดหมู่:โนเกีย
หมวดหมู่:วัฒนธรรมโทรศัพท์มือถือ
เรกูเอร์โดสเดลาอาลัมบรา

**เรกูเอร์โดสเดลาอาลัมบรา** (;  แปลว่า ความทรงจำที่อาลัมบรา) เป็นเพลงบรรเลงกีตาร์คลาสสิกที่แต่งโดยฟรันซิสโก ตาร์เรกา ในปี ค.ศ. 1896 ตาร์เรกาแต่งเพลงนี้ระหว่างเดินทางไปพักผ่อนที่กรานาดาพร้อมกับภรรยา และประทับใจในความงดงามของกลุ่มปราสาทอาลัมบรา  เขาอุทิศเพลงนี้ให้กับอัลเฟรด คอตติน เพื่อนสนิทของเขา

ตาร์เรกาเล่นกีตาร์เพลงนี้โดยใช้เทคนิคที่เรียกว่า เตรโมโล โดยเล่นโน้ตดนตรีตัวหนึ่งด้วยการย้ำสายกีตาร์หลาย ๆ ครั้งด้วยนิ้วนาง นิ้วกลาง และนิ้วชี้ พร้อมกับการเดินเบสด้วยนิ้วโป้ง ทำให้ผู้ฟังรู้สึกเหมือนกับว่าเพลงนี้ถูกเล่นด้วยกีตาร์สองตัว

เพลงเพลงนี้ถูกไมค์ โอลด์ฟิลด์ นำมาเรียบเรียงใหม่เพื่อใช้ประกอบภาพยนตร์เรื่อง *[[The Killing Fields (film)|The Killing Fields]]* ในชื่อว่า *Etude* 

มาร์โก มิสเชียญา นักไวโอลินชาวอิตาลีได้เผยแพร่การจัดเรียงของงานชิ้นนี้สำหรับวิโอลาเดี่ยว.

## อ้างอิง

## แหล่งข้อมูลอื่น
* 

หมวดหมู่:ผลงานของ ฟรันซิสโก ตาร์เรกา
หมวดหมู่:งานประพันธ์ดนตรีสำหรับกีตาร์
หมวดหมู่:เพลงสเปน
High definition sound

**High Definition Sound** หรือ High Definition Audio เป็นการยกระดับผลของเสียงที่บันทึกที่ 24-bit/48 kHz ขึ้นไปใช้เพื่อให้มีคุณภาพเสียงที่ดีและสมจริงและเป็นธรรมชาติยิ่งขึ้น เน้นเนื้อหาศิลปะหรืออื่น ๆ ของภาพยนตร์, รายการโทรทัศน์, การแสดงสดภาพเคลื่อนไหวเกมวิดีโอเพลง หรือสื่ออื่นๆ การแปลงจาก 16-bit/44.1 บันทึก kHz สามารถแปลงเป็นตัวเลขที่แสดง hi - def แต่กระบวนการนี้ต้องใช้เวลาและและทำให้สมจริง hi - def ช่วงไดนามิกยังคงเหมือนเดิมเช่นเดียวกับช่วงความถี่ . [1]

องค์กรมีความพยายามที่จะสนับสนุนการรวม HD เป็นหลักรวมถึง High - Definition Audio - Video Network Alliance (HANA) และ ALTERA 's High Definition Quality Initiative (HDQI) แต่พวกเขารวมถึงการสนับสนุนเสียงส่วนใหญ่ของโครงการเหล่านี้มุ่งเน้นการผลิตและจำหน่ายสนับสนุน อุปกรณ์ พวก Pc Bul-Ray Player
คำรณ ณ ลำพูน

**คำรณ ณ ลำพูน** (เกิด 30 ธันวาคม พ.ศ. 2481) อดีตกรรมการสภาที่ปรึกษาพรรคประชาธิปัตย์ อดีตรัฐมนตรีช่วยว่าการกระทรวงสาธารณสุข ในรัฐบาลชวน หลีกภัย และอดีตสมาชิกสภาผู้แทนราษฎรจังหวัดน่าน

## ประวัติ
คำรณ เกิดเมื่อวันที่ 30 ธันวาคม พ.ศ. 2481 ที่ตำบลทุ่งโฮ้ง อำเภอเมืองแพร่ จังหวัดแพร่ เป็นบุตรเจ้าน้อยเพ็ชร นางจันทร์ฟอง ณ ลำพูน ด้านครอบครัวสมรสกับเจ้าสุกัญญา ณ น่าน (ธิดาเจ้าอินทร ณ น่าน กับเจ้าจันทรา มหายศนันท์) สืบเชื้อสายมาจากอดีตเจ้าหลวงนครน่าน และเสียชีวิตจากอุบัติเหตุทางรถยนต์ เมื่อวันที่ 23 มีนาคม พ.ศ. 2550 ในระหว่างเดินทางพบปะประชาชนในพื้นที่อำเภอปัว

สำเร็จการศึกษาระดับมัธยมศึกษาจากโรงเรียนศรีเวียงสาวิทยาคาร ระดับเตรียมอุดมศึกษาจากโรงเรียนบุญวาทย์วิทยาลัย จังหวัดลำปาง และ นิติศาสตรบัณฑิต จากมหาวิทยาลัยธรรมศาสตร์ (ร่วมรุ่นกับชวน หลีกภัย) เมื่อ พ.ศ. 2506

## การทำงาน
คำรณ ประกอบอาชีพเป็นทนายความ ตั้งแต่ปี พ.ศ. 2508 และได้สมัครรับเลือกตั้งเป็นสมาชิกสภาผู้แทนราษฎรจังหวัดน่าน ตั้งแต่ปี พ.ศ. 2519 เป็นสมัยแรก ก่อนที่จะได้รับเลือกในครั้งถัดมา คือ พ.ศ. 2522 

ต่อมาในปี พ.ศ. 2526 ได้รับแต่งตั้งเป็นผู้ช่วยเลขานุการรัฐมนตรีว่าการกระทรวงสาธารณสุข ต่อมาในปี พ.ศ. 2535 – พ.ศ. 2538 เป็นเลขานุการรัฐมนตรีประจำสำนักนายกรัฐมนตรี และ พ.ศ. 2540 - พ.ศ. 2544 เป็นรัฐมนตรีช่วยว่าการกระทรวงสาธารณสุข รวมระยะเวลา 3 ปี 53 วัน

ในการเลือกตั้ง พ.ศ. 2544 ได้รับเลือกตั้งเป็นสมาชิกสภาผู้แทนราษฎร จังหวัดน่าน และเป็นหนึ่งในห้าสมาชิกสภาผู้แทนราษฎรของพรรคประชาธิปัตย์ ที่ได้รับเลือกตั้งในเขตภาคเหนือตอนบน ต่อมาในการเลือกตั้ง พ.ศ. 2554 ได้ลงสมัครรับเลือกตั้งในระบบบัญชีรายชื่อ ลำดับที่ 77 สังกัดพรรคประชาธิปัตย์ แต่ไม่ได้รับเลือกตั้ง

คำรณ เป็นคณะกรรมการสภาที่ปรึกษาพรรคประชาธิปัตย์

## เครื่องราชอิสริยาภรณ์

## อ้างอิง

หมวดหมู่:บุคคลจากอำเภอเมืองแพร่
หมวดหมู่:สกุล ณ ลำพูน
หมวดหมู่:ผู้มีเชื้อสายเจ้านายฝ่ายเหนือ
หมวดหมู่:ทนายความชาวไทย
หมวดหมู่:นักกฎหมายชาวไทย
หมวดหมู่:นักการเมืองจากจังหวัดแพร่
หมวดหมู่:สมาชิกสภาผู้แทนราษฎรจังหวัดน่าน
หมวดหมู่:นักการเมืองพรรคประชาธิปัตย์
หมวดหมู่:บุคคลจากโรงเรียนบุญวาทย์วิทยาลัย
หมวดหมู่:บุคคลจากโรงเรียนอำนวยศิลป์
หมวดหมู่:บุคคลจากคณะนิติศาสตร์ มหาวิทยาลัยธรรมศาสตร์
หมวดหมู่:ผู้ได้รับเครื่องราชอิสริยาภรณ์ ม.ป.ช.
หมวดหมู่:ผู้ได้รับเครื่องราชอิสริยาภรณ์ ม.ว.ม.
เจ้าหญิงปูรณิกาแห่งเนปาล

**เจ้าหญิงปูรณิการาชยลักษมีเทวีศาหะ** (7 กรกฎาคม พ.ศ. 2543) เป็นพระราชธิดาในเจ้าชายปารัส มกุฎราชกุมารแห่งเนปาล กับเจ้าหญิงหิมานี มกุฎราชกุมารีแห่งเนปาล และเป็นพระราชนัดดาในสมเด็จพระราชาธิบดีชญาเนนทระ พระมหากษัตริย์องค์สุดท้ายแห่งเนปาล

## พระประวัติ
เจ้าหญิงปูรณิกาประสูติเมื่อวันที่ 7 กรกฎาคม พ.ศ. 2543 ณ กาฐมาณฑุ ประเทศเนปาล พระราชธิดาองค์แรกในเจ้าชายปารัส มกุฎราชกุมารแห่งเนปาล กับเจ้าหญิงหิมานี มกุฎราชกุมารีแห่งเนปาล 

เจ้าหญิงปูรณิกาทรงอยู่ในอันดับที่ 3 ของการสืบการราชบัลลังก์พระมหากษัตริย์แห่งเนปาล เนื่องจากในเดือนกรกฎาคม พ.ศ. 2549 รัฐบาลเนปาลได้มีการเปลี่ยนแปลงกฎมณเทียรบาลที่ให้สตรีสามารถขึ้นครองราชย์ได้ด้วยความเป็นชอบของสมาชิกสภาผู้แทนราษฏร แต่อย่างไรก็ตาม มันไม่ได้เป็นนิมิตหมายที่ดีเลยสำหรับพระองค์ที่จะได้ครองราชย์เป็นสมเด็จพระราชินีนาถต่อจากพระชนก และพระอนุชา เนื่องจากมีการเปลี่ยนแปลงการปกครองภายในประเทศเนปาลที่เปลี่ยนแปลงการปกครองเป็นระบอบสาธารณรัฐ และยกเลิกการปกครองระบอบราชาธิปไตยที่มีมายาวนานของเนปาล

### ปัจจุบัน
ปัจจุบันเจ้าหญิงปูรณิกาได้เสด็จลี้ภัยทางการเมืองพร้อมกับพระชนนี พระอนุชา และพระขนิษฐา โดยได้ประทับอยู่ในประเทศสิงคโปร์ เพื่อไปสมทบพระชนกที่ประทับอยู่ก่อนแล้วซึ่งประกอบธุรกิจในประเทศสิงคโปร์.

## พงศาวลี



## อ้างอิง

## แหล่งข้อมูลอื่น
*Royal Court of Nepal 

หมวดหมู่:บุคคลจากกาฐมาณฑุ
หมวดหมู่:เจ้าหญิงเนปาล
หมวดหมู่:ราชวงศ์เนปาล
ตำบลไหล่น่าน

**ไหล่น่าน** เป็นตำบลหนึ่งในอำเภอเวียงสา จังหวัดน่าน ตั้งอยู่ทางทิศตะวันออกของตัวอำเภอบนฝั่งซ้ายแม่น้ำน่าน

## ที่ตั้ง
* **ทิศเหนือ** ติดต่อตำบลตาลชุม ตำบลจอมจันทร์ อำเภอเวียงสา และตำบลน้ำปาย อำเภอแม่จริม 
* **ทิศตะวันออก** ติดต่อตำบลส้านนาหนองใหม่ อำเภอเวียงสา ตำบลน้ำปาย และตำบลน้ำพาง อำเภอแม่จริม 
* **ทิศใต้** ติดต่อตำบลขึ่ง และตำบลส้านนาหนองใหม่ อำเภอเวียงสา 
* **ทิศตะวันตก** ติดต่อตำบลกลางเวียง อำเภอเวียงสา 

## การแบ่งเขตการปกครอง
### การปกครองส่วนภูมิภาค
แบ่งการปกครองออกเป็น 8 หมู่บ้าน ได้แก่
*หมู่ 1 บ้านไหล่น่าน
*หมู่ 2 บ้านบุญเรือง
*หมู่ 3 บ้านนาสา
*หมู่ 4 บ้านท่าข้าม
*หมู่ 5 บ้านห้วยสอน
*หมู่ 6 บ้านห้วยเม่น
*หมู่ 7 บ้านปากงุ๊
*หมู่ 8 บ้านไหล่น่านเหนือ

### การปกครองส่วนท้องถิ่น
องค์การบริหารส่วนตำบลไหล่น่านมีพื้นที่ครอบคลุมตำบลไหล่น่านทั้งหมด

## สถานที่สำคัญ

## ชาวไหล่น่านที่มีชื่อเสียง
* นายแพทย์ ชลน่าน ศรีแก้ว อดีตรัฐมนตรีว่าการกระทรวงสาธารณสุข และสมาชิกสภาผู้แทนราษฎรจังหวัดน่าน พรรคเพื่อไทย

## อ้างอิง

ไหล่น่าน
ไหล่น่าน
ตำบลตาลชุม (อำเภอเวียงสา)

**ตาลชุม** เป็นตำบลหนึ่งในอำเภอเวียงสา จังหวัดน่าน ตั้งอยู่ทางทิศตะวันออกเฉียงเหนือของตัวอำเภอบนฝั่งซ้ายแม่น้ำน่าน
ตำบลตาลชุมเป็นตำบลเก่าแก่ ตั้งขึ้นเมื่อปี พ.ศ. 2225 ในสมัยรัชกาลที่ 1 จนถึงปัจจุบัน เป็นเวลา 319 ปี โดยพวกลูกหลานบริวารของพระเจ้าหลวงเชียงของ (อำเภอเชียงของจังหวัดเชียงรายปัจจุบัน) ประชาชนส่วนใหญ่พูดภาษาไทยพื้นเมือง นับถือศาสนาพุทธ ตั้งอยู่ในเขตการปกครองอำเภอเวียงสา จังหวัดน่าน ประกอบด้วย 7 หมู่บ้าน ได้แก่ หมู่ที่ 1 บ้านตาลชุม1 หมู่ที่ 2 บ้านตึ๊ด หมู่ที่ 3บ้านป่าสัก หมู่ที่ 4บ้านครกคำ หมู่ที่ 5บ้านหลับมื่นไตย หมู่ที่ 6บ้านนากอก หมู่ที่ 7 บ้านตาลชุม 2 ก่อนหน้านั้น รวมหมู่บ้านในตำบลจอมจันทร์ ไว้ก่อนจะแยกไปเป็นตำบลจอมจันทร์

## ทำเนียบกำนันตำบลตาลชุม

## ที่ตั้ง
* **ทิศเหนือ** ติดต่อตำบลนาเหลือง อำเภอเวียงสา
* **ทิศตะวันออก** ติดต่อจอมจันทร์ อำเภอเวียงสา 
* **ทิศใต้** ติดต่อตำบลไหล่น่าน อำเภอเวียงสา 
* **ทิศตะวันตก** ติดต่อตำบลน้ำปั้ว อำเภอเวียงสา 

## การแบ่งเขตการปกครอง
### การปกครองส่วนภูมิภาค
แบ่งการปกครองออกเป็น 7 หมู่บ้าน ได้แก่
*หมู่ 1 บ้านตาลชุม
*หมู่ 2 บ้านตึ๊ด
*หมู่ 3 บ้านป่าสัก
*หมู่ 4 บ้านครกคำ
*หมู่ 5 บ้านหลับมื่นไตย
*หมู่ 6 บ้านนากอก
*หมู่ 7 บ้านตาลชุม

### การปกครองส่วนท้องถิ่น
องค์การบริหารส่วนตำบลตาลชุมมีพื้นที่ครอบคลุมตำบลตาลชุมทั้งหมด

## อ้างอิง

ตาลชุม
ตาลชุม
ตำบลริม

**ริม** (คำเมือง: 10px) เป็นตำบลหนึ่งในอำเภอท่าวังผา จังหวัดน่าน ตั้งอยู่บริเวณตอนกลางของตัวอำเภอบริเวณฝั่งขวาของแม่น้ำน่าน

## ประวัติ

**องค์การบริหารส่วนตำบลริม** เดิมเป็นสภาตำบล ตั้งขึ้นตามพระราชบัญญัติสภาตำบลและองค์การบริหารส่วนตำบล พ.ศ. 2537 ต่อมา ได้รับการจัดตั้งเป็นองค์การบริหารส่วนตำบล ตามประกาศกระทรวงมหาดไทย เมื่อวันที่ 23 กุมภาพันธ์ พ.ศ. 2540

## ที่ตั้งและอาณาเขต

**ที่ตั้ง**

**ตำบลริม** ตั้งอยู่ทางทิศเหนือของตัวจังหวัดน่าน มีระยะทางห่างจากตัวจังหวัดน่านประมาณ 42.48 กิโลเมตร ตามเส้นทางหลวงแผ่นดินหมายเลข 101 (ถนนน่าน - ทุ่งช้าง) และห่างจากที่ว่าการอำเภอท่าวังผาไปทางทิศตะวันตกเป็นระยะทางประมาณ 6.20 กิโลเมตร มีที่ทำการองค์การบริหารส่วนตำบลริม ตั้งอยู่เลขที่ 108 หมู่ที่ 2 ตำบลริม อำเภอท่าวังผา จังหวัดน่าน ตำบลริม มีพื้นที่โดยประมาณ 10.7 ตารางกิโลเมตร หรือ 6,687.5 ไร่

**อาณาเขต**

**ตำบลริม** มีพื้นที่ติดต่อกับตำบลข้างเคียง ดังนี้

* **ทิศเหนือ** ติดต่อตำบลผาตอ อำเภอท่าวังผา 
* **ทิศตะวันออก** ติดต่อตำบลท่าวังผา อำเภอท่าวังผา 
* **ทิศใต้** ติดต่อตำบลป่าคา และตำบลแสนทอง อำเภอท่าวังผา 
* **ทิศตะวันตก** ติดต่อตำบลผาตอ อำเภอท่าวังผา

## การแบ่งเขตการปกครอง
### การปกครองส่วนภูมิภาค
แบ่งการปกครองเป็น 7 หมู่บ้าน ได้แก่
*หมู่ 1 บ้านท่าค้ำ 1 
*หมู่ 2 บ้านป่าไคร้ 
*หมู่ 3 บ้านนาเตา 
*หมู่ 4 บ้านเชียงแล 1
*หมู่ 5 บ้านปูคา 
*หมู่ 6 บ้านเชียงแล 2
*หมู่ 7 บ้านท่าค้ำสอง

**ตำบลริม อำเภอท่าวังผา จังหวัดน่าน** แบ่งเขตการปกครองออกเป็น 7 หมู่บ้าน ได้แก่

### การปกครองส่วนท้องถิ่น
แบ่งการปกครองเป็น 1 องค์การบริหารส่วนตำบล คือ องค์การบริหารส่วนตำบลริม มีพื้นที่ครอบคลุมตำบลริมทั้งหมด

## อ้างอิง

ริม
ริม
ตำบลในเวียง (อำเภอเมืองน่าน)

**ในเวียง** เป็นตำบลหนึ่งในอำเภอเมืองน่าน จังหวัดน่าน ตั้งอยู่ฝั่งขวาของแม่น้ำน่าน มีการปกครองแบบส่วนท้องถิ่นในรูปแบบเทศบาลเมือง ภายในตำบลเป็นที่ตั้งของส่วนราชการ สถานศึกษา สถานพยาบาล และเป็นศูนย์กลางความเจริญของจังหวัดน่าน

## ที่ตั้ง
* **ทิศเหนือ** ติดต่อตำบลผาสิงห์ อำเภอเมืองน่าน
* **ทิศตะวันออก** ติดต่อตำบลฝายแก้วและตำบลม่วงตึ๊ด อำเภอภูเพียง 
* **ทิศใต้** ติดต่อตำบลดู่ใต้ อำเภอเมืองน่าน 
* **ทิศตะวันตก** ติดต่อตำบลไชยสถานและตำบลผาสิงห์ อำเภอเมืองน่าน 

## การปกครองส่วนท้องถิ่น
เทศบาลเมืองน่านมีพื้นที่ครอบคลุมตำบลในเวียงทั้งหมด

## สถานที่สำคัญ
* ศาลากลางจังหวัดน่าน
* สำนักงานเทศบาลเมืองน่าน
* ศาลจังหวัดน่าน
* ศาลเยาวชนและครอบครัวจังหวัดน่าน
* เรือนจำจังหวัดน่าน
* โรงพยาบาลน่าน
* สำนักงานสาธารณสุขจังหวัดน่าน
* กองบังคับการตำรวจภูธรจังหวัดน่าน
* จังหวัดทหารบกน่าน กองพันทหารม้าที่ 10
* สำนักงานเขตพื้นที่การศึกษาประถมศึกษาน่าน เขต 1
* โรงเรียนสตรีศรีน่าน
* วิทยาลัยเทคนิคน่าน
* วิทยาลัยสารพัดช่างน่าน
* วัดภูมินทร์
* วัดช้างค้ำวรวิหาร
* ศาลหลักเมืองน่าน
* พิพิธภัณฑสถานแห่งชาติ น่าน
* สถานีวิทยุกระจายเสียงแห่งประเทศไทย จังหวัดน่าน

## อ้างอิง

ในเวียง
ทางแยกต่างระดับมิตรภาพ

**ทางแยกต่างระดับมิตรภาพ** () หรือชื่อเดิม **แยกปากเพรียว** เป็นชุมทางต่างระดับบริเวณถนนพหลโยธินและถนนมิตรภาพ บรรจบกับถนนพหลโยธิน บริเวณหน้าโรงพยาบาลมิตรภาพเมโมเรียล และศูนย์การทหารม้าสระบุรี ค่ายอดิศร ตำบลปากเพรียว อำเภอเมืองสระบุรี จังหวัดสระบุรี

## รูปแบบของทางแยกต่างระดับ
* สะพานข้ามทางหลวงของถนนมิตรภาพ ช่วงสระบุรี-อำเภอแก่งคอย และช่วงอำเภอแก่งคอย-สระบุรี
* ถนนระดับดิน จากถนนพหลโยธิน มุ่งหน้าถนนพหลโยธิน เข้าเมืองสระบุรี อำเภอเมืองสระบุรี และอำเภอพระพุทธบาท
* จุดกลับรถใต้สะพานข้ามถนนของถนนมิตรภาพ และถนนพหลโยธิน
* ถนนระดับดินผ่านตลอดของถนนทุกสายเมื่อเลี้ยวซ้ายเข้าถนนที่อยู่ติดกัน
* ทุกเส้นทางมีสะพานข้ามแยกเข้าหาถนนโดยตรง

มิตรภาพ
หมวดหมู่:อำเภอเมืองสระบุรี
มิตรภาพ
ตำบลป่าคา

**ป่าคา** เป็นตำบลหนึ่งในอำเภอท่าวังผา จังหวัดน่าน ตั้งอยู่บริเวณทิศใต้ของตัวอำเภอ และมีพื้นที่ทอดยาวจากทิศตะวันออกไปทางทิศตะวันตก

## ประวัติ

**ตำบลป่าคา** จัดตั้งขึ้นตามพระราชบัญญัติลักษณะการปกครองท้องที่ พ.ศ. 2457 เดิมเป็นสภาตำบล ตั้งขึ้นตามพระราชบัญญัติสภาตำบลและองค์การบริหารส่วนตำบล พ.ศ. 2537 ต่อมา ได้รับการจัดตั้งเป็นองค์การบริหารส่วนตำบล ตามประกาศกระทรวงมหาดไทย เมื่อวันที่ 23 กุมภาพันธ์ พ.ศ. 2540

## ที่ตั้งและอาณาเขต

**ที่ตั้ง**

**ตำบลป่าคา** ตั้งอยู่ทางทิศเหนือของตัวจังหวัดน่าน มีระยะทางห่างจากตัวจังหวัดน่านประมาณ 50 กิโลเมตร ตามเส้นทางหลวงแผ่นดินหมายเลข 1080 (ถนนน่าน - ทุ่งช้าง) และห่างจากที่ว่าการอำเภอท่าวังผาไปทางทิศใต้เป็นระยะทางประมาณ 5 กิโลเมตร มีที่ทำการองค์การบริหารส่วนตำบล ตั้งอยู่ที่เลขที่ 242 หมู่ที่ 4 ตำบลป่าคา อำเภอท่าวังผา จังหวัดน่าน ตำบลป่าคา มีพื้นที่โดยประมาณ 135.42 ตารางกิโลเมตร หรือ 84,637.5 ไร่

**อาณาเขต**

**ตำบลป่าคา** มีพื้นที่ติดต่อกับตำบลข้างเคียง ดังนี้

* **ทิศเหนือ** ติดต่อตำบลท่าวังผา ตำบลริม และตำบลแสนทอง 
* **ทิศตะวันออก** ติดต่อตำบลจอมพระ 
* **ทิศใต้** ติดต่อตำบลศรีภูมิ ตำบลตาลชุม และตำบลบ่อ อำเภอเมืองน่าน 
* **ทิศตะวันตก** ติดต่อตำบลขุนควร อำเภอปง จังหวัดพะเยา

## การแบ่งเขตการปกครอง
### การปกครองส่วนภูมิภาค

**ตำบลป่าคา อำเภอท่าวังผา จังหวัดน่าน** แบ่งเขตการปกครองออกเป็น 7 หมู่บ้าน ได้แก่

### การปกครองส่วนท้องถิ่น
แบ่งการปกครองเป็น 1 องค์การบริหารส่วนตำบล คือ องค์การบริหารส่วนตำบลป่าคา มีพื้นที่ครอบคลุมตำบลป่าคาทั้งหมด

## สถานที่สำคัญ
*วัดหนองบัว

## อ้างอิง

ป่าคา
ป่าคา
ตำบลปัว

**ปัว** เป็นตำบลหนึ่งในอำเภอปัว จังหวัดน่าน ตั้งอยู่บริเวณตอนกลางของตัวอำเภอ

## ที่ตั้ง
* **ทิศเหนือ** ติดต่อตำบลไชยวัฒนาและตำบลสถาน อำเภอปัว 
* **ทิศตะวันออก** ติดต่อตำบลวรนคร อำเภอปัว
* **ทิศใต้** ติดต่อตำบลป่ากลาง อำเภอปัว และตำบลท่าวังผา อำเภอท่าวังผา 
* **ทิศตะวันตก** ติดต่อตำบลแงงและตำบลเจดีย์ชัย อำเภอปัว

## การแบ่งเขตการปกครอง
### การปกครองส่วนภูมิภาค
แบ่งการปกครองเป็น 8 หมู่บ้าน ได้แก่
*หมู่ 1 บ้านขอน
*หมู่ 2 บ้านป่าหัด
*หมู่ 3 บ้านปรางค์ 
*หมู่ 4 บ้านร้อง
*หมู่ 5 บ้านป่าลาน 
*หมู่ 6 บ้านไร่รวงทอง
*หมู่ 7 บ้านปรางค์พัฒนา 1
*หมู่ 8 บ้านปรางค์พัฒนา 2

### การปกครองส่วนท้องถิ่น
แบ่งการปกครองเป็น 1 เทศบาลตำบล คือ เทศบาลตำบลปัว มีพื้นที่ครอบคลุมตำบลปัวทั้งหมด 

## สถานที่สำคัญ
* สำนักงานเทศบาลตำบลปัว
* สำนักงานสาธารณสุขอำเภอปัว
* โรงเรียนปัว
* วิทยาลัวการอาชีพปัว
*สำนักงานเขต 2
*หน่วยเฉพาะกิจกรมทหารพรานที่32
*วัดปรางค์

## อ้างอิง

ปัว
หมวดหมู่:อำเภอปัว
เจ้าหญิงศรุติแห่งเนปาล

**เจ้าหญิงศรุติราชยลักษมีเทวีศาหะ** (; 15 ตุลาคม พ.ศ. 2519 — 1 มิถุนายน พ.ศ. 2544) พระราชธิดาองค์แรกในสมเด็จพระราชาธิบดีพีเรนทรพีรพิกรมศาหเทวะ กับสมเด็จพระราชินีไอศวรรยาราชยลักษมีเทวีศาหะ เป็นพระขนิษฐาในมกุฎราชกุมารทิเปนทรวีรพิกรมศาหเทวะ และเป็นพระพี่นางในเจ้าชายนิราชันวีรพิกรมศาหเทวะ

## พระประวัติ
เจ้าหญิงศรุติประสูติเมื่อวันที่ 15 ตุลาคม พ.ศ. 2519 ณ กาฐมาณฑุ ประเทศเนปาล พระราชธิดาองค์แรกในสมเด็จพระราชาธิบดีพีเรนทรพีรพิกรมศาหเทวะ กับสมเด็จพระราชินีไอศวรรยาราชยลักษมีเทวีศาหะ พระองค์มีพระเชษฐาคือ มกุฎราชกุมารทิเปนทรวีรพิกรมศาหเทวะ และมีพระอนุชาคือเจ้าชายนิราชันวีรพิกรมศาหเทวะ

เจ้าหญิงศรุติ ทรงสำเร็จการศึกษาจากโรงเรียนกันติอิศวรสิศูรวิทยาลัย ประเทศเนปาล, โรงเรียนเซนต์แมรี ประเทศเนปาล และต่อมาได้ศึกษาต่อในวิทยาลัยหญิงเมโย เมืองอัชเมร์ ประเทศอินเดีย และพระองค์ได้สำเร็จการศึกษาระดับปริญญาตรีจากมหาวัทยาลัยปัทมกัญญาในประเทศเนปาล

## เสกสมรส
เจ้าหญิงศรุติเสกสมรสกับโครัข ศัมเศร์ เจ.บี. ราณา บุคคลจากตระกูลราณา ซึ่งสืบเชื้อสายมาจากมหาราชาจันทรศัมเศร์ราณา โดยทั้งคู่ได้มีพระธิดาด้วยกันสองคน คือ คีรวรรณีราชยลักษมีราณา (เกิด 22 มกราคม 2541) และสุรางคนราชยลักษมีราณา (เกิด 2 ตุลาคม 2543) เจ้าหญิงศรุติโปรดงานเกี่ยวกับศิลปะ พระองค์ทรงนำภาพศิลปะ และวรรณคดีของเนปาลไปตีพิมพ์ให้เป็นที่รู้จักซึ่งสร้างชื่อเสียงให้แก่เนปาล และพระองค์เองเป็นอย่างมาก
## เหตุการณ์สังหารหมู่พระราชวงศ์เนปาล
:*ดูบทความหลักได้ที่ [[เหตุการณ์สังหารหมู่พระราชวงศ์เนปาล พ.ศ. 2544]]*

ในเหตุการณ์สังหารหมู่พระราชวงศ์เนปาล เมื่อวันศุกร์ที่ 1 มิถุนายน พ.ศ. 2544 พระองค์ได้ประทับร่วมกับสมเด็จพระราชาธิบดีพิเรนทร สมเด็จพระราชินีไอศวรรยา และเจ้าชายนิราชัน ซึ่งทั้งหมดได้ถูกสังหารร่วมกัน แต่เชื่อว่ามกุฎราชกุมารทิเปนทรวีรพิกรมศาหเทวะ ผุ้ก่อเหตุ ได้พยายามเคลื่อนย้ายร่างของพระองค์ออกมา ก่อนที่มกุฎราชกุมารจะพยายามกระทำอัตวินิบาตกรรม และภายหลังเจ้าหญิงศรุติก็สิ้นพระชนม์ด้วยเสียพระโลหิตมาก แต่หลังจากเหตุการณ์ครั้งนี้ก็มีบางส่วนเชื่อว่ามกุฎราชกุมารไม่ได้เป็นผู้กระทำการสังหารหมู่ดังกล่าว แต่อย่างไรก็ตามเหตุการณ์ดังกล่าวได้สร้างความโศกเศร้าเสียใจแก่ประชาชนชาวเนปาลเป็นอย่างมาก

## อ้างอิง

## แหล่งข้อมูลอื่น
*Royal Tragedy

หมวดหมู่:เจ้าหญิงเนปาล
หมวดหมู่:บุคคลจากกาฐมาณฑุ
หมวดหมู่:ชาวเนปาลที่นับถือศาสนาฮินดู
หมวดหมู่:ชาวเนปาลที่ถูกลอบสังหาร
หมวดหมู่:เสียชีวิตจากอาวุธปืน
หมวดหมู่:ราชนิกุลที่ถูกปลงพระชนม์
ตำบลผาตอ

**ผาตอ** เป็นตำบลหนึ่งในอำเภอท่าวังผา จังหวัดน่าน ตั้งอยู่ทางทิศเหนือของตัวอำเภอ

## ที่ตั้ง

องค์การบริหารส่วนตำบลผาตอ ตั้งอยู่เลขที่ 39 หมู่ที่ 1 บ้านวังทอง ตำบลผาตอ
อำเภอท่าวังผา จังหวัดน่าน อยู่ห่างจากที่ว่าการอำเภอท่าวังผา 7 กิโลเมตร มีพื้นที่ทั้งหมด
ประมาณ 53.985 ตารางกิโลเมตร หรือ 33,724.22 ไร่

* **ทิศเหนือ** ติดต่อตำบลนาไร่หลวง อำเภอสองแคว 
* **ทิศตะวันออก** ติดต่อตำบลเจดีย์ชัย อำเภอปัว และตำบลพระพุทธบาท อำเภอเชียงกลาง 
* **ทิศใต้** ติดต่อตำบลริม และตำบลแสนทอง อำเภอท่าวังผา 
* **ทิศตะวันตก** ติดต่อตำบลผาทอง อำเภอท่าวังผา

## การแบ่งเขตการปกครอง
### การปกครองส่วนภูมิภาค
แบ่งการปกครองเป็น 7 หมู่บ้าน ได้แก่
*หมู่ 1 บ้านวังทอง
*หมู่ 2 บ้านนาหนุน 2
*หมู่ 3 บ้านแหน 2
*หมู่ 4 บ้านน้ำพุ
*หมู่ 5 บ้านน้ำโมง 
*หมู่ 6 บ้านสบเป็ด
*หมู่ 7 บ้านนาหนุน 3

**ตำบลผาตอ อำเภอท่าวังผา จังหวัดน่าน** แบ่งเขตการปกครองออกเป็น 7 หมู่บ้าน ได้แก่

### การปกครองส่วนท้องถิ่น
แบ่งการปกครองเป็น 1 องค์การบริหารส่วนตำบล คือ องค์การบริหารส่วนตำบลผาตอ มีพื้นที่ครอบคลุมตำบลผาตอทั้งหมด

## อ้างอิง

ผาตอ
ผาตอ
เบซาเม มูโช

**เบซาเม มูโช** ( แปลว่า "จูบฉันซิ") เป็นเพลงรักภาษาสเปน แต่งโดยกอนซูเอโล เบลัซเกซ นักแต่งเพลงชาวเม็กซิโก เมื่อปี ค.ศ. 1940 เป็นเพลงที่สร้างชื่อเสียงให้กับเธอ และถูกขับร้องเป็นภาษาต่างๆ หลายภาษา 

เบลัซเกซแต่งเพลงนี้เมื่ออายุ 24 ปี เนื่องจากเธอเกิด ค.ศ. 1916 แต่เธอมักระบุว่าเกิดในปี ค.ศ. 1924 และมีอายุเพียง 15 ปีในขณะแต่งเพลงนี้  และแต่งคำร้องเพลงนี้ทั้งที่ยังเป็นเด็กสาวไร้เดียงสา ไม่เคยจูบชายใดมาก่อน 

เบซาเม มูโช ฉบับภาษาอังกฤษ แต่งคำร้องโดย ซันนี สกายลาร์ ในปี ค.ศ. 1944  ถูกขับร้องโดยนักร้องที่มีชื่อเสียงหลายคน เช่น เดอะบีตเทิลส์, แนท คิง โคล, ดีน มาร์ติน, แฟรงก์ ซินาตรา, เอลวิส เพรสลีย์ และอันเดรอา โบเชลลี

## อ้างอิง

## แหล่งข้อมูลอื่น
* Bésame Mucho ฉบับของลูโช กาติกา ปี 1953 ที่ได้รับความนิยมที่สุด
* Bésame Mucho บรรเลงเปียโนโดย กอนซูเอโล เบลัซเกซ  หมวดหมู่:เพลงเม็กซิโก หมวดหมู่:เพลงภาษาสเปน
เซอร์ไวเวอร์ นิการากัว

**เซอร์ไวเวอร์ นิการากัว** () เป็นฤดูกาลที่ 21 ของรายการเซอร์ไวเวอร์ จะทำการออกอากาศตอนแรกในวันที่ 16 กันยายน พ.ศ. 2553 ซึ่งตรงกับวันพฤหัสบดี 6 โมงเช้าตามเวลาประเทศไทย โดยเป็นครั้งแรกหลังจาก เซอร์ไวเวอร์ บอร์เนียว ที่ทำการออกอากาศในวันพฤหัสบดี สถานที่ในประเทศนิการากัวถูกเปิดเผยว่าเป็นสถานที่แข่งขันในตอนสุดท้ายของฤดูกาลที่ 20 เซอร์ไวเวอร์ ฮีโร่ปะทะวายร้าย โดยยังมีการรายงานว่าฤดูกาลที่ 22 จะถ่ายทำในสถานที่เดียวกันนี้ด้วย

พิธีกรรายการ เจฟฟ์ โพรส กล่าวว่าเครื่องรางภูมิคุ้มกันที่ซ่อนไว้ในคราวนี้จะถูกซ่อนอย่างแตกต่างรวมถึงการใช้สายตามากกว่าในการหาและจำเป็นต้องไขปริศนาในการหา เนื่องจากฤดูกาลที่แล้วเครื่องรางนั้นถูกหาได้อย่างง่ายโดย รัซเซล แฮท และคำใบ้ในการหาจะต้องสังเกตด้วยสายตาแทนการเขียนเป็นคำใบ้ในกระดาษเหมือนอย่างฤดูกาลอื่นๆ ทั้งนี้ในฤดูกาลนี้ได้เพิ่ม "เหรียญแห่งพลัง" (ไม้แกะสลัก) ซึ่งจะทำให้มีการปรับข้อได้เปรียบเสียเปรียบกันในการแข่งขันชิงสิทธิ์คุ้มกันของเผ่าแต่จะถูกส่งต่อให้อีกเผ่าเมื่อมีการใช้ไปแล้ว (สลับกันใช้) รวมถึงการแข่งขันครั้งนี้ในตอนเริ่มแรกถูกแบ่งเผ่าออกตามอายุ โดยเผ่า เอสปราด้า เป็นผู้ที่อายุ 40 ปีหรือมากกว่านั้นและเผ่า เลอร์ เฟลอ เป็นผู้ที่อายุ 30 ปีหรือน้อยกว่านั้น

การออกอากาศตอนแรกสำหรับในประเทศไทยสามารถรับชมได้ทาง True Visions ซึ่งจะฉายหลังจากที่ทางซีบีเอสฉายจบแต่ละตอนไปแล้วเป็นเวลา 7 ชั่วโมงซึ่งตรงกับวันที่ 16 กันยายน พ.ศ. 2553 เวลา 13:00 น. ตามเวลาประเทศไทย

## รายละเอียดของฤดูกาล

* **เผ่า** :
: เอสปราด้า สีประจำเผ่า สีน้ำเงิน มีสัญลักษณ์เป็น **ดาบ**
: เลอร์ เฟลอ สีประจำเผ่า สีเหลือง มีสัญลักษณ์เป็น **ดอกไม้**
: ลิปเบอร์แต็ท สีประจำเผ่า สีแดง มีสัญลักษณ์เป็น **โล่**
* **ตุ๊กตาสิทธิ์คุ้มกัน** : รูปปั้น คริสโตเฟอร์ โคลัมบัส ผู้ค้นพบทวีปอเมริกา ทำมาจากเหล็กทั้งตัวเป็นสีดำ
* **สร้อยสิทธิคุ้มกัน** : เป็นสร้อยเหล็ก-แสตเลสรูปดาบและดอกไม้ สำหรับส่วนบุคคลตอนแยกเป็นเผ่า และสร้อยคอคล้ายโล่ขนาดใหญ่สำหรับส่วนบุคคลตอนรวมเผ่า
* **คบเพลิง** : ทำมาจากเหล็กทั้งด้ามยาวต่อกัน ลวดลายสวยงาม มีลายดอกไม้สำหรับเผ่า เลอร์ เฟลอ และลายดาบสำหรับเผ่า เอสปราด้า
* **อุปกรณ์ดับไฟ** : ทำมาจากเหล็กมีด้ามต่อยาวไป ที่ดับไฟลักษณะคล้ายถ้วยชามคว้ำลง
* **สภาเผ่า** : จัดอยู่ท่ามกลางโขดหินมากมายคล้ายเป็นห้องโถง

## ผู้เข้าแข่งขัน

## การแข่งขัน

## การโหวต



 ผลโหวตในรอบแรกเสมอกันที่ 3-3 ระหว่างมาร์ตี้กับเคลลี่ บี. ทำให้มีการโหวตใหม่โดยที่เคลลี่ บี.กับมาร์ตี้จะไม่ได้ทำการโหวตและคนที่เหลือจะต้องโหวตแต่เคลลี่ บี.หรือมาร์ตี้เท่านั้น ท้ายที่สุดมีการเปลี่ยนโหวตทำให้เคลลี่ บี.ต้องเป็นผู้จากไป
 แซสใช้เครื่องรางภูมิคุ้มกันที่ซ่อนเอาไว้ทำให้ผลโหวตที่มีชื่อ แซส จะไม่ถูกนับ ส่วนเชสก็ใช้เครื่องรางภูมิคุ้มกันที่ซ่อนไว้เหมือนกันแต่ไม่มีชื่อโหวตของเชสแต่อย่างใด


## ดูเพิ่ม

ซเซอร์ไวเวอร์
เซอร์ไวเวอร์
เซอร์ไวเวอร์
ลาวีอ็องโรซ

**ลาวีอ็องโรซ** ( แปลว่า *Life through rose-coloured glasses*, ชีวิตมองผ่านแว่นตาสีกุหลาบ หรือ "ชีวิตสีชมพู") เป็นเพลงที่มีชื่อเสียงที่สุดและถือเป็นเพลงประจำตัวของเอดิต ปียัฟ แต่งทำนองโดย ลุยส์ กูกลิเอมี แต่งคำร้องภาษาฝรั่งเศสโดยตัวปียัฟเอง 

เดิมปียัฟและทีมงานไม่คิดว่าเพลงนี้จะประสบความสำเร็จ แต่เมื่อออกเผยแพร่ในปี ค.ศ. 1946 กลับเป็นชื่นชอบของผู้ฟัง จนปียัฟต้องร้องเพลงนี้ทุกครั้งที่ออกแสดง และปรากฏอยู่ในผลงานอัลบั้มแทบทุกชุดของปียัฟหลังจากนั้น

คำร้องภาษาอังกฤษของเพลงนี้ แต่งโดยแม็ก เดวิส ถูกนำมาขับร้องโดย อารีธา แฟรงคลิน ดอนนา ซัมเมอร์ บิง ครอสบี ดีน มาร์ติน เอลลา ฟิตซ์เจอรัลด์ หลุยส์ อาร์มสตรอง เชอร์ลีย์ แบสซีย์

ชื่อ ลาวีอ็องโรซ ถูกนำมาใช้เป็นชื่อภาพยนตร์สารคดีชีวประวัติของปียัฟ ในปี ค.ศ. 1998 และเป็นชื่อที่ใช้ในการฉายทั่วโลก ของภาพยนตร์ฝรั่งเศส *[[La Môme]]* ภาพยนตร์ชีวประวัติของปียัฟ นำแสดงโดยมารียง กอตียาร์ 

ใน ค.ศ. 2018 ไอซ์วัน หรือ ไอจือวอน กลุ่มศิลปินหญิงสัญชาติเกาหลีใต้และญี่ปุ่น ได้นำชื่อ 라비앙로즈 (La vie en rose) ไปเป็นชื่อเพลงโพรโมตหลักในมินิอัลบั้มแรก (คัลเลอร์ไรซ์)

## อ้างอิง

## แหล่งข้อมูลอื่น
* La vie en rose (1945) by Édith Piaf 

หมวดหมู่:ซิงเกิลในปี พ.ศ. 2520
หมวดหมู่:ซิงเกิลในปี พ.ศ. 2536
หมวดหมู่:เพลงฝรั่งเศส
หมวดหมู่:เพลงภาษาฝรั่งเศส
ฮอลแอนด์โอตส์

**ฮอลแอนด์โอตส์** () เป็นคู่ดูโอแนวร็อกสัญชาติอเมริกัน ประกอบด้วยดารีล ฮอล และจอห์น โอตส์ ประสบความสำเร็จในช่วงปลายคริสต์ทศวรรษ 1970 และต้นถึงกลางคริสต์ทศวรรษ 1980 ทั้งคู่สามารถทั้งร้องและเล่นดนตรีได้หลากหลายประเภท มีแนวเพลงที่ผสมผสานระหว่างร็อกแอนด์โรล โซล และริทึมแอนด์บลูส์

พวกเขาเป็นที่รู้จักในเพลงฮิตอันดับ 1 บนบิลบอร์ดฮอต 100 อย่างเพลง  "Rich Girl", "Kiss on My List", "Private Eyes", "I Can't Go for That (No Can Do)", "Maneater", และ "Out of Touch" และยังมีหลายเพลงที่ติดท็อป 40 พวกเขามีเพลงติดชาร์ตป็อปท็อป 40 ครั้งสุดท้ายในปี 1990 โดยสรุปแล้วมี 33 ซิงเกิลที่ติดชาร์ตบิลบอร์ดฮอต 100 มีอัลบั้มที่ได้แผ่นเสียงทองคำขาวจาก RIAA 7 ครั้ง และได้รับแผ่นเสียงทองคำ 6 ครั้ง

## อ้างอิง

หมวดหมู่:ศิลปินสังกัดแอตแลนติกเรเคิดส์
หมวดหมู่:ศิลปินสังกัดอาร์ซีเอเรเคิดส์
หมวดหมู่:กลุ่มดนตรีแดนซ์สัญชาติอเมริกัน
หมวดหมู่:กลุ่มดนตรีริธึมแอนด์บลูส์สัญชาติอเมริกัน
หมวดหมู่:กลุ่มดนตรีโซลสัญชาติอเมริกัน
หมวดหมู่:กลุ่มดนตรีที่ก่อตั้งในปี พ.ศ. 2512
หมวดหมู่:วงกลุ่มสองสัญชาติอเมริกัน
ความร่วมมือทางเขตเศรษฐกิจเอเชียตะวันออก

**ความร่วมมือทางเขตเศรษฐกิจเอเชียตะวันออก** (; **EAEC**) หรือ **กลุ่มเศรษฐกิจเอเชียตะวันออก** (; **EAEG**) เป็นเขตการค้าเสรีภูมิภาคซึ่งได้รับการเสนอในปี พ.ศ. 2533 โดยนายกรัฐมนตรีมาเลเซีย มหาเธร์ บิน โมฮัมหมัด และผนึกกำลังรัฐสมาชิกสมาคมประชาชาติแห่งเอเชียตะวันออกเฉียงใต้ จีน เกาหลีใต้ และญี่ปุ่น

ความร่วมมือทางเขตเศรษฐกิจเอเชียตะวันออกเป็นการคตอบโตการรวมเอาเซียนเข้าสู่ความร่วมมือทางเศรษฐกิจเอเชีย-แปซิฟิก โดยมหาเธร์ ที่เป็นที่รู้จักกันดีในจุดยืนอันหนักแน่นของเขา ข้อเสนอของเขา ข้อเสนอของเขามีลักษณะไม่พอใจอย่างชัดเจนที่อาเซียนเข้าร่วมกับเอเแฟ ซึ่งรวมไปถึงชาติตะวันตก ดังนั้น อีเออีซีจึงเน้นความเป็นเอเปกที่ปราศจากอเมริกาเหนือและออสเตรเลีย อย่างไรก็ตาม ความร่วมมือดังกล่าวไม่เคยมีผลบังคับใช้

## แหล่งข้อมูลอื่น
* Asiaweek.com "ASEAN+3=EAEC" 

หมวดหมู่:เอเชียตะวันออกเฉียงใต้
หมวดหมู่:องค์กรเกี่ยวข้องกับสมาคมประชาชาติแห่งเอเชียตะวันออกเฉียงใต้
เลขย่อ

**เลขย่อ** () คือคำที่มีตัวเลขซึ่งถูกใช้ในการย่อ การออกเสียงตัวอักษรและตัวเลขอาจอ่านคล้ายกับคำเต็ม ตัวอย่างเช่น K9 ใช้แทน canine (อ่านว่า *เค* + *ไนน์*) หรือเช่นในภาษาฝรั่งเศส K7 ใช้แทน cassette (อ่านว่า *กา* + *เซท*) เป็นต้น

อีกรูปแบบหนึ่งคือ ตัวอักษรที่อยู่ตรงกลางระหว่างอักษรขึ้นต้นและลงท้าย ถูกแทนที่ด้วยตัวเลขอันแสดงถึงจำนวนตัวอักษรที่ซ่อนไว้ เช่น i18n หมายถึง internationalization บางครั้งอักษรตัวสุดท้ายจะถูกนับและซ่อนไว้ด้วย จากข้อมูลของเทกซ์ เทกซิน เลขย่อประเภทนี้ตัวแรกของโลกคือ S12n ซึ่งเป็นชื่อบัญชีอีเมลที่ผู้ดูแลระบบออกให้กับพนักงานของ ดิจิตอล อีควิปเมนท์ คอร์ปอเรชั่น (DEC)  ที่ชื่อ Jan Scherpenhuizen เพราะว่านามสกุลของเขายาวเกินไปสำหรับชื่อบัญชี เพื่อนร่วมงานมักจะอ่านชื่อของเขาไม่ได้จึงเรียกเขาว่า S12n ไปอย่างนั้น และการใช้งานเช่นนี้กลายเป็นวัฒนธรรมในองค์กรของ DEC 

ตัวเลขอาจใช้กำกับเพื่อแสดงจำนวนอักษรที่ซ้ำก่อนหรือหลังอักษรตัวอื่น เลขย่อประเภทนี้ใช้แทนชื่อหรือวลีที่มีอักษรขึ้นต้นเดียวกันหลายครั้งอาทิ W3 ใช้แทน World Wide Web และ W3C ใช้แทน World Wide Web Consortium เป็นต้น

กรณีที่พบได้น้อยกว่าคือ เลขย่อที่ประกอบด้วยตัวเลขเพียงอย่างเดียว เช่น 212 หมายถึง ชาวนิวยอร์ก, 4-1-1 หมายถึง ข้อมูลสารสนเทศ, 9-1-1 หมายถึง ช่วยเหลือ และ 101 หมายถึง การแนะนำเบื้องต้นสำหรับวิชาหนึ่ง ๆ คำประเภทนี้มีมานานแล้วหลายทศวรรษ รวมไปถึงรหัส 10 (10-code) ที่มีการใช้งานเมื่อก่อนสงครามโลกครั้งที่สอง

แนวคิดการประกอบกับตัวเลขเป็นคำสามารถพบได้ในลีท ซึ่งบ่อยครั้งตัวเลขถูกแทนที่ให้กับอักษรที่คล้ายกันตามอักขรวิธี ตัวอย่างเช่น H4CK3D มีความหมายเหมือนกับ HACKED

แอน เอช. โซคานอฟ บรรณาธิการแห่งหนังสือ *Microsoft Encarta College Dictionary* ฉบับจัดพิมพ์ใหม่ ให้ความหมาย numeronym ว่า "หมายเลขโทรศัพท์อย่างหนึ่งที่สะกดเป็นคำหรือชื่อ" ตามที่ปรากฏบนแป้นโทรศัพท์ 

## ตัวอย่าง
คำต่าง ๆ บางครั้งอาจมีหลายความหมาย การย่อเช่นนี้จึงต้องอ้างอิงบริบทแวดล้อมเสมอ ตัวอย่างเช่น G11n ที่ย่อมาจาก globalization อาจหมายถึงความเตรียมพร้อมของซอฟต์แวร์เพื่อการเผยแพร่ระดับโลก  หรือหมายถึงแนวโน้มเชิงสังคมแบบโลกาภิวัตน์ก็ได้ ในบางกรณีมีการใช้อักษรตัวใหญ่หรือตัวเล็กเพื่อแยกแยะความต่างระหว่าง I/i และ L/l เป็นต้น

* a11y - Accessibility (ความสามารถในการเข้าถึง)
* c11y - Consumability
* c14n - Canonicalisation / Canonicalization
* d11n - Documentation (เอกสารอธิบายกำกับ)
* E15 - Eyjafjallajökull (ภูเขาไฟเอยาฟยาตลาเยอคุตล์ในไอซ์แลนด์)
* g11n - Globalisation / Globalization (โลกาภิวัตน์, การเผยแพร่ระดับโลก)
* i14y - Interoperability (ความสามารถในการทำงานร่วมกัน)
* i18n - Internationalisation / Internationalization (สากลวิวัตน์, การทำให้เป็นสากล)
* L10n - Localisation / Localization (การทำให้เป็นท้องถิ่น)
* m10n - Mavenization
* m12n - Modularisation / Modularization (การแบ่งเป็นโมดูล)
* m17n - Multilingualization (การทำให้มีหลายภาษา)
* n11n - Normalisation / Normalization (การทำให้เป็นบรรทัดฐาน)
* P13n - Personalisation / Personalization (การทำให้เป็นส่วนบุคคล, การปรับตามปัจเจกบุคคล)
* P45 - Pneumonoultramicroscopicsilicovolcanoconiosis (โรคปอดชนิดหนึ่ง)
* s10n - Subscription (การสมัครเป็นสมาชิก)
* W3 - World Wide Web (เวิลด์ไวด์เว็บ)
* W3C - World Wide Web Consortium (เวิลด์ไวด์เว็บคอนซอร์เทียม)
* v11n - Versification (ศิลปะการทำให้เป็นบทกวี)
* v12n - Virtualization

## อ้างอิง

หมวดหมู่:การย่อ
วงประโคม

**วงประโคม** คือ วงดนตรีที่ใช้ประกอบงานพระราชพิธีและแสดงถึงพระราชอิสริยยศของพระมหากษัตริย์และพระราชวงศ์ ตลอดจนถึงขุนนางข้าราชการชั้นผู้ใหญ่ ที่ทรงพระกรุณาโปรดเกล้าฯ

ตามความเชื่อของศาสนาพราหมณ์ฮินดู ว่า พระมหากษัตริย์ พระราชวงศ์ ขุนนางชั้นผู้ใหญ่ เมื่อเสียชีวิตไป จะกลับสู่สรวงสวรรค์ จึงต้องมีการประโคมเพื่อส่งดวงวิญญานกลับสู่สรวงสวรรค์

## ประเภทของวงประโคม
แต่เดิมวงประโคมมีอยู่ 3 ประเภทด้วยกันคือวงสังข์แตรวงปี่ไฉนกลองชนะและวงกลองสี่ปี่หนึ่ง (ปัจจุบันไม่ได้ใช้แล้ว) โดยวงสังข์แตรมีเครื่องดนตรีดังนี้
# สังข์ 1 ขอน
# แตรงอน 2 คัน
# แตรฝรั่ง 4 ใบ
วงปี่ไฉนกลองชนะมีเครื่องดนตรีดังนี้
# ปี่ไฉน 1 เลา
# กลองสองหน้า 1 ใบ
# กลองชนะ (ตามแต่พระอิสริยยศ)
ในพระราชพิธีประโคมย่ำยาม พระบรมศพของ พระมหากษัตริย์ จะเพิ่ม **มโหระทึก** เข้าไปด้วย ซึ่งสงวนไว้สำหรับพระมหากษัตริย์ เท่านั้น

นับตั้งแต่งานพระราชพิธีพระบรมศพสมเด็จพระศรีนครินทราบรมราชชนนี มีการนำวงปี่พาทย์นางหงส์ร่วมประโคมด้วย ตามพระราชประสงค์ของสมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี

การประโคมมี อยู่หลายประเภท ตามชั้นยศ-พระราชอิสริสยศ-พระบรมราชอิสริยยศ ดังต่อไปนี้

# ผู้ตายที่ได้รับพระราชทาน เครื่องประโคมซึ่งประกอบด้วย สังข์ (ผู้ตายต้องเป็นพระราชวงศ์ตั้งแต่หม่อมเจ้าขึ้นไป), แตรงอน, แตรฝรั่ง, ปี่ไฉน, กลองชนะ, เปิง (ตีจังหวะ ติ๊งเปิง) ต้องได้รับพระราชทาน
#* พระโกศทองใหญ่
#* โกศกุดั่น
#* โกศมณฑป
#* โกศไม้สิบสอง
#* โกศราชวงศ์
# ผู้ตายที่ได้รับพระราชทาน เครื่องประโคมซึ่งประกอบด้วย ปี่ไฉน, กลองชนะ, เปิง (ตีจังหวะ สามไม้หนีสี่ไม้ไล่) ต้องได้รับพระราชทาน
#* โกศแปดเหลี่ยม
#* โกศโถ
#* หีบทองลายสลัก
#* หีบทองทึบ

## การประโคมย่ำยาม
การประโคมย่ำยามนั้นเริ่มด้วยวงแตรสังข์และวงปี่ไฉนกลองชนะเป็นวงประโคมลำดับที่ 1 โดยจะทำหน้าที่สลับกันบรรเลง และวงปี่พาทย์นางหงส์เป็นวงประโคมลำดับที่ 2

การประโคมย่ำยามนั้นจะประโคมทุก ๆ 3 ชั่วโมงดังนี้
* ยามที่ 1 เวลา 06.00 น.
* ยามที่ 2 เวลา 09.00 น.
* ยามที่ 3 เวลา 12.00 น.
* ยามที่ 4 เวลา 15.00 น.
* ยามที่ 5 เวลา 18.00 น.
* ยามที่ 6 เวลา 21.00 น.
* ยามที่ 7 เวลา 24.00 น.

## อ้างอิง

หมวดหมู่:วงดนตรีไทย
ฌูอัน กัดดาบิลา

**ฌูอัน กัดดาบิลา อี เมนเดซ** (, ) เกิดเมื่อวันที่ 3 กุมภาพันธ์ ค.ศ. 1978 ที่แคว้นกาตาลุญญา เป็นนักฟุตบอลชาวสเปน ปกติเขาเล่นในตำแหน่งกองหลังฝั่งซ้าย

## แหล่งข้อมูลอื่น
*BDFutbol profile
*National team data  
*
*
*2010 FIFA World Cup profile 
*Transfermarkt profile

หมวดหมู่:นักฟุตบอลชาวสเปน
หมวดหมู่:นักฟุตบอลชาวกาตาลา
หมวดหมู่:นักฟุตบอลทีมชาติสเปน
หมวดหมู่:ผู้เล่นในฟุตบอลโลก 2010
หมวดหมู่:ผู้เล่นในชุดชนะเลิศฟุตบอลโลก
หมวดหมู่:ผู้เล่นในฟุตบอลชิงแชมป์แห่งชาติยุโรป 2008
หมวดหมู่:ผู้เล่นในลาลิกา
หมวดหมู่:ผู้เล่นอัตเลติโกเดมาดริด
หมวดหมู่:บุคคลจากแคว้นกาตาลุญญา
หมวดหมู่:ผู้เล่นในฟุตบอลชิงแชมป์แห่งชาติยุโรป 2004
หมวดหมู่:นักฟุตบอลในโอลิมปิกฤดูร้อน 2000
หมวดหมู่:ผู้เล่นสโมสรฟุตบอลบิยาร์เรอัล
หมวดหมู่:ผู้เล่นในชุดชนะเลิศฟุตบอลชิงแชมป์แห่งชาติยุโรป
บิกตอร์ บัลเดส

**วิคเตอร์ วัลเดส อาร์ริบัส** (; ) เกิดเมื่อวันที่ 14 มกราคม ค.ศ. 1982 เป็นนักอดีตฟุตบอลอาชีพชาวสเปน โดยเล่นในตำแหน่งผู้รักษาประตู 

ก่อนที่จะร่วมทีมบาร์เซโลนาในฤดูกาล 2002-03 วัลเดสเคยอยู่กับทีมเยาวชนของบาร์เซโลนา และบาร์เซโลนาชุดบี มาก่อน โดยเซ็นสัญญากับสโมสรฟุตบอลบาร์เซโลนา จนถึงปี ค.ศ. 2014

ในต้นปี ค.ศ. 2015 บัลเดสได้ย้ายไปร่วมทีม แมนเชสเตอร์ยูไนเต็ด ในพรีเมียร์ลีก อังกฤษ ในแบบไม่มีค่าตัว ด้วยสัญญา 18 เดือน หลังจากในเดือนตุลาคม ปี ค.ศ. 2014 ได้เคยร่วมฝึกซ้อมกันมาก่อน

บัลเดสได้เล่นให้กับแมนเชสเตอร์ยูไนเต็ดเป็นครั้งแรก ในพรีเมียร์ลีกฤดูกาลเดียวกันเมื่อวันที่ 17 พฤษภาคม ค.ศ. 2015 ที่สนามโอลด์แทรฟฟอร์ด ในนัดที่พบกับ อาร์เซนอล เมื่อลงเป็นตัวสำรองแทนดาบิด เด เคอา ที่ถูกเปลี่ยนตัวออกในนาทีที่ 74 ในขณะนั้นแมนเชสเตอร์ยูไนเต็ดนำอยู่ 1-0 แต่ในนาทีที่ 82 ทีโอ วอลคอตต์ ได้เตะลูกแฉลบตัวของไทเลอร์ แบล็กเก็ตต์ กองหลังของแมนเชสเตอร์ยูไนเต็ดเอง เข้าประตูไป ทำให้จบการแข่งขันเสมอไป 1-1 

แต่สถานการณ์กับ แมนเชสเตอร์ยูไนเต็ด นั้น วัลเดสไม่มีโอกาสได้ลงเล่นเป็นตัวจริง ซ้ำยังมีปัญหาขัดใจกับ หลุยส์ ฟาน กัล ผู้จัดการทีมอีก เมื่อ ฟาน กัล ต้องการให้วัลเดสลงเล่นให้ทีมที่อายุต่ำกว่า 21 ปี แต่วัลเดสปฏิเสธ จนกระทั่งสิ้นฤดูกาล ได้มีโอกาสเจรจาเรื่องการย้ายสโมสรกับเบซิคตัส ในซุปเปอร์ลีก ตุรกี แต่ก็ไม่สำเร็จ จึงไม่ได้ย้ายสโมสร

## อ้างอิง

## แหล่งข้อมูลอื่น

หมวดหมู่:นักฟุตบอลชาวสเปน
หมวดหมู่:นักฟุตบอลทีมชาติสเปน
หมวดหมู่:ผู้เล่นในฟุตบอลโลก 2010
หมวดหมู่:ผู้เล่นสโมสรฟุตบอลบาร์เซโลนาหมวดหมู่:ผู้เล่นสโมสรฟุตบอลแมนเชสเตอร์ยูไนเต็ด
หมวดหมู่:ผู้เล่นในชุดชนะเลิศฟุตบอลโลกหมวดหมู่:ผู้เล่นในพรีเมียร์ลีก
หมวดหมู่:ผู้เล่นในลาลิกา
หมวดหมู่:บุคคลจากบาร์เซโลนา
หมวดหมู่:ผู้เล่นในฟุตบอลชิงแชมป์แห่งชาติยุโรป 2012
หมวดหมู่:นักฟุตบอลชาวกาตาลา
หมวดหมู่:ผู้รักษาประตูฟุตบอล
หมวดหมู่:ผู้เล่นในชุดชนะเลิศยูฟ่าแชมเปียนส์ลีก
ธรรเมนทระ

**ธรรเมนทระ** () เกิดเมื่อ 8 ธันวาคม พ.ศ. 2478 เป็นนักแสดงอินเดียชื่อดัง ของบอลลีวู้ด ผลงานภาพยนตร์ที่โดดเด่นของเขา คือ โชเล่ย์ แสดงเป็นสหายกับอมิตาภ บัจจัน และธรณีกรรแสง แสดงคู่กับนากิส ทัตต์และสุนีล ทัตต์ ธรรมเมนทรเป็นสามีของเหมา มาลินี และในปี พ.ศ. 2547 เขาได้เป็น ส.ส. เมืองมุมไบ

ธรรเมนทระ นับถือศาสนาอิสลาม มีบุตร 6 คน บุตรชายทั้งสี่คนเกิดกับประกาศ ส่วนบุตรสาวสองคนเกิดกับเหมา ได้แก่ ซันนี เทโอล, บ็อบบี เทโอล, วิชัยตะ เทโอล, อชีตะ เทโอล, อีศา เทโอล และอหานา เทโอล

## อ้างอิง

หมวดหมู่:บุคคลที่เกิดในปี พ.ศ. 2478
หมวดหมู่:บุคคลที่เสียชีวิตในปี พ.ศ. 2568
หมวดหมู่:นักแสดงชายชาวอินเดีย
หมวดหมู่:นักการเมืองอินเดีย
หมวดหมู่:บุคคลจากมุมไบ
หมวดหมู่:บุคคลจากรัฐปัญจาบ
หมวดหมู่:มุสลิมชาวอินเดีย
หมวดหมู่:บุคคลที่เคยนับถือศาสนาซิกข์
หมวดหมู่:บุคคลที่เปลี่ยนไปนับถือศาสนาอิสลาม
ผู้ตรวจการแผ่นดิน

**ผู้ตรวจการแผ่นดิน** มีแนวคิดมาจากประเทศแถบสแกนดิเนเวียที่ปกครองด้วยระบอบกษัตริย์ มีตำแหน่งที่เรียกว่า **"อ็อมบืดส์มัน"** (, ) เพื่อทำหน้าที่ดูแลปัดเป่าเรื่องทุกข์ร้อนของประชาชนแทนพระมหากษัตริย์ และมีการพัฒนามาสู่ระบอบประชาธิปไตยในระบบรัฐสภาอันมีพระมหากษัตริย์เป็นประมุข

## ผู้ตรวจการแผ่นดินของประเทศต่าง ๆ
* ผู้ตรวจการแผ่นดิน (ประเทศไทย)
* ผู้ตรวจการแผ่นดิน (ประเทศสวีเดน)
ฌอน แอสติน

**ฌอน แอสติน** () เกิดเมื่อวันที่ 25 กุมภาพันธ์ ค.ศ. 1971 เป็นนักแสดง ผู้กำกับ และโปรดิวเซอร์ ชาวอเมริกัน เป็นที่รู้จักในบทบาท ไมกีย์ วอลช์ ใน *[[The Goonies]]*, บทกับชื่อเรื่อง ใน *[[Rudy (film)|Rudy]]*, และบทแซมไวส์ แกมจี ในภาพยนตร์ไตรภาค ''Lord of the Rings'' ด้านงานทางโทรทัศน์เขารับบทเป็น ลินน์ แม็กกิล ในฤดูกาลที่ 5 ของซีรีส์ *[[24 (TV series)|24]]*

## อ้างอิง

หมวดหมู่:นักแสดงอเมริกัน
หมวดหมู่:ผู้กำกับภาพยนตร์ชาวอเมริกัน
หมวดหมู่:ผู้อำนวยการสร้างภาพยนตร์ชาวอเมริกัน
หมวดหมู่:ชาวอเมริกันเชื้อสายไอริช
หมวดหมู่:ชาวอเมริกันเชื้อสายเยอรมัน
หมวดหมู่:บุคคลจากแซนตามอนิกา
ปรีติ ซิณฏา

**ปรีติ ซิณฏา** ( , ) เกิดเมื่อวันที่ 31 มกราคม พ.ศ. 2518 เป็นนักแสดงอินเดียชื่อดังของบอลลีวู้ด ภาพยนตร์เด่นๆ ของเธอคือ โอ้รักสุดชีวิต

หมวดหมู่:บุคคลที่เกิดในปี พ.ศ. 2518
หมวดหมู่:บุคคลที่ยังมีชีวิตอยู่
หมวดหมู่:นักแสดงอินเดีย
หมวดหมู่:ชาวอินเดียที่นับถือศาสนาฮินดู
หมวดหมู่:บุคคลจากรัฐหิมาจัลประเทศ
ไทโกะโนะทัตสึจิน 14

**ไทโกะโนะทัตสึจิน 14** ( เป็นเกมตีกลองสำหรับระบบเกมตู้ภาคใหม่ล่าสุดที่ได้รับการพัฒนาและนำเสนอโดยนัมโค และจัดจำหน่ายโดย บันได-นัมโค-เกมส์ มีกำหนดการจำหน่ายในเดือนกันยายน ค.ศ. 2010 ในประเทศญี่ปุ่น ไม่มีผู้ใดทราบมาก่อนว่าเกมนี้จะจัดจำหน่ายในมาเลเซียด้วย แต่ก็พบว่าเกมไทโกะภาคเก่าส่วนใหญ่ได้มีการจัดจำหน่ายที่ห้างสรรพสินค้าจัสโก้ของต่างประเทศ ซึ่งเกมชุดนี้ถือเป็นเกมไทโกะลำดับที่ 14 ของซีรีส์นี้

## รูปแบบการเล่น

## การพัฒนา
เกมได้เริ่มการพัฒนาในวันที่ 20 พฤษภาคม ค.ศ. 2010 โดยไทโกะทีม ซึ่งได้ทำการโมดิฟายต่อจากเกมไทโกะโนะทัตสึจิน 13

## แทร็คลิสต์

## อ้างอิง

## ดูเพิ่ม
* ไทโกะโนะทัตสึจิน
* ตัวละครในไทโกะโนะทัตสึจิน

## แหล่งข้อมูลอื่น
*The Taiko Masters (unofficial news source)

หมวดหมู่:เกมตู้
หมวดหมู่:เกมไทโกะโนะทัตสึจิน
หมวดหมู่:เกมตีกลอง
หมวดหมู่:เกมจากค่ายนัมโค
หมวดหมู่:วิดีโอเกมที่ออกวางจำหน่ายในปี พ.ศ. 2553
กอมเดการ์ซง

thumb|ร้านกอมเดการ์ซง ที่สาขาอะโอะยะมะ ในประเทศญี่ปุ่น

**กอมเดการ์ซง** (; ) เป็นแบรนด์สินค้าแฟชั่นของญี่ปุ่นออกแบบโดย เร คะวะกุโบะ สำนักงานใหญ่ตั้งอยู่ที่กรุงปารีส นอกจากแฟชั่นแล้ว แบรนด์นี้ยังขยายไปสู่เครื่องประดับและน้ำหอม (แบรนด์ กอม เด การ์ซงส์ ปาร์ฟูมส์)

## ประวัติ
กอมเดการ์ซง ได้เริ่มต้นขึ้นในโตเกียว โดย เร คะวะคุโบะ ในปี พ.ศ. 2512 และได้เป็นรู้จักในปี 2524 เมื่อเรได้เปิดตัวแบรนด์นี้ที่เมืองปารีส และในปี 2551 ได้เป็นเกสต์ไลน์ของทางเอชแอนด์เอ็ม

เร คะวะกุโบะ ได้ชื่อว่าเป็นหนึ่งในสิบผู้หญิงที่มีอิทธิพลในวงการแฟชันโดยนิตยสารไทม์

## อ้างอิง

## แหล่งข้อมูลอื่น
* กอม เดอ กักซอง  Fudge magazine from the book fair
* NUMBER 3 is the former COMME des GARÇONS Guerrilla Store +30210 Athens

หมวดหมู่:บริษัทของฝรั่งเศส
หมวดหมู่:ตราสินค้าไฮแฟชั่น
หมวดหมู่:ตราสินค้าหรูหรา
หมวดหมู่:บริษัทของญี่ปุ่น
หมวดหมู่:บริษัทที่ก่อตั้งในปี พ.ศ. 2512
WP

**WP** หรือ **wp** อาจหมายถึง
* วิกิพีเดีย (Wikipedia) - เว็บไซต์สารานุกรมออนไลน์
* เวิร์ดเพรสส์ (WordPress) ซอฟต์แวร์ที่เขียนขึ้นด้วยภาษาพีเอชพี และใช้ฐานข้อมูล MySQL เป็นหลัก
* วินโดวส์โฟน (Windows Phone) - ระบบปฏิบัติการสำหรับโทรศัพท์สมาร์ตโฟนพัฒนาโดยไมโครซอฟท์
วินโดวส์โฟน

**วินโดวส์โฟน** เป็นตระกูลระบบปฏิบัติการโทรศัพท์มือถือกรรมสิทธิ์ ที่พัฒนาโดยไมโครซอฟท์ และเป็นระบบปฎิบัติการยุคถัดไปของวินโดวส์โมบาย แม้ว่าจะเป็นคนละระบบปฎิบัติการกันก็ตาม มีวัตถุประสงค์หลักในตลาดผู้บริโภคทั่วไปโดยวางสถานะขั้วที่ 3 เป็นอีกหนึ่งทางเลือกเป็นระบบที่ 3 ถัดจาก ไอโอเอส ของแอปเปิล และ แอนดรอยด์ ของกูเกิล มากกว่ากลุ่มอุปกรณ์ตลาดองค์กรที่เป็นกลุ่มฐานผู้ใช้งานหลักของระบบวินโดวส์โมบายล์ เปิดตัวเป็นครั้งแรก ตุลาคม ค.ศ. 2010 (สาธารณะ) พร้อมกับการเปิดตัวอีกครั้ง (รีโอเพนนิ่ง) สำหรับรุกกลุ่มเป้าหมายเอเชียและจีนแผ่นดินใหญ่ที่เป็นตลาดกลุ่มเติบโตศักยภาพน่านน้ำใหม่(Blue Ocean)ที่ทางไมโครซอฟท์นั้นมั่นใจว่าสามารถเอาชนะทวงขึ้นเป็นผู้นำระบบปฎิบัติการชั้นนำในเอเชียและจีนแผ่นดินใหญ่ได้อีกครั้งในช่วงต้นปี ค.ศ. 2011

เวอร์ชันล่าสุดของวินโดวส์โฟนคือ วินโดวส์โฟน 8.1 ซึ่งได้รับการบริการให้แก่ผู้บริโภคตั้งแต่วันที่ 29 ตุลาคม ค.ศ. 2012 และ วินโดวส์โฟน 7.8 สำหรับลูกค้ากลุ่มแรกที่เลือกใช้ วินโดวส์โฟน 7
 
ด้วยระบบปฏิบัติการพื้นฐานวินโดวส์ ซีอีรุ่นที่ 7 หรือเรียกว่า วินโดวส์โฟน 7 ซีรี่ย์ใหม่นี้ ไมโครซอฟท์ยกเครื่องเลเยอร์จนถึงแกนในใหม่ทั้งหมดสร้างผู้ใช้ใหม่ในอินเตอร์เฟซ ที่มีภาษาการออกแบบที่เรียกว่า โมเดิร์นสไตล์ ยูไอ นอกจากนี้ซอฟต์แวร์ถูกรวมเข้ากับบริการของบุคคลที่สามและการบริการของ ไมโครซอฟท์

## ประวัติ

### การพัฒนา
การทำงานที่สำคัญของปรับปรุง วินโดวส์โมบาย เริ่มเป็นช่วงต้นปี ค.ศ. 2004 ภายใต้สมญานาม "โฟตัน" แต่การทำงานเดินช้า ๆ และโครงการนี้ถูกยกเลิกในท้ายที่สุด ในปี ค.ศ. 2008 ไมโครซอฟท์ได้จัดกลุ่มวินโดวส์โมบาย และเริ่มทำงานบนระบบปฏิบัติการมือถือใหม่ ผลิตภัณฑ์ที่ได้วางจำหน่ายในปี ค.ศ. 2009 เป็นระบบปฏิบัติการวินโดวสโฟน แต่ความล่าช้าหลายอย่าง ได้พร้อมท์ไมโครซอฟท์เพื่อพัฒนา วินโดวส์โมบาย 6.5 เป็นอิสระชั่วคราว

วินโดวส์โฟน ได้รับการพัฒนาอย่างรวดเร็ว หนึ่งในผลคือระบบปฏิบัติการใหม่จะไม่เข้ากันได้กับโปรแกรมประยุกต์ วินโดวส์โมบาย แลร์รี่ ไลเบอร์แมน ผู้จัดการผลิตภัณฑ์อาวุโสสำหรับประสบการณ์พัฒนาวินโดวส์โมบาย บอกว่าอีวีค "ถ้าเราได้มีเวลามากขึ้นและทรัพยากรที่เราอาจได้รับสามารถที่จะทำอะไรในแง่ของการทำงานร่วมกันย้อนหลัง" ไลเบอร์แมนกล่าวว่า ไมโครซอฟท์กำลังพยายามเพื่อดูตลาดโทรศัพท์มือถือในรูปแบบใหม่กับผู้ใช้ในใจเช่นเดียวกับเครือข่ายองค์กร เทอร์รี่ มายเยอร์สัน รองประธานบริษัทฝ่ายวิศวกรรมวินโดวส์โฟนบอกว่า "ด้วยการย้ายไปยังหน้าจอสัมผัสแบบคาแพคซิทิฟ อยู่ห่างจากสไตลัส และเคลื่อนตัวไปบางส่วนของตัวเลือกฮาร์ดแวร์ที่เราสร้างขึ้นมาเพื่อประสบการณ์ของ วินโดวส์โฟน 7 เราต้องแบ่งเข้ากันได้กับ วินโดวส์โมบาย 6.5"

### การเปิดตัวและการขยายตัว

## อ้างอิง

## แหล่งข้อมูลอื่น

* เว็บไซต์ทางการ (เก็บถาวร)
* 

หมวดหมู่:วินโดวส์โฟน
หมวดหมู่:ผลิตภัณฑ์ที่ออกในปี พ.ศ. 2553
หมวดหมู่:สมาร์ตโฟน
หมวดหมู่:วินโดวส์โมบาย
หมวดหมู่:ระบบปฏิบัติการโทรศัพท์มือถือ
ปราโมทย์ โชติมงคล

**นายปราโมทย์ โชติมงคล** ประธานกรรมการสรรหาและพิจารณาค่าตอบแทน และ กรรมการอิสระ บริษัท เสนาดีเวลลอปเม้นท์ จำกัด (มหาชน)​ อดีตประธานผู้ตรวจการแผ่นดินของประเทศไทย อดีตรองปลัดทบวงมหาวิทยาลัย และอดีตเลขาธิการสำนักงานผู้ตรวจการแผ่นดินของรัฐสภา

## ประวัติ
นายปราโมทย์ โชติมงคล เข้าศึกษาชั้นมัธยมจากโรงเรียนเตรียมอุดมศึกษา สำเร็จการศึกษาระดับปริญญาตรี นิติศาสตรบัณฑิต จากมหาวิทยาลัยธรรมศาสตร์ และประกาศนียบัตรเนติบัณฑิตไทย สำนักอบรมศึกษากฎหมายแห่งเนติบัณฑิตยสภา นอกจากนั้นยังผ่านการอบรมหลักสูตรนักบริหารของสำนักงาน ก.พ. หลักสูตร 1 รุ่นที่ 6 และหลักสูตร 2 รุ่นที่ 16 หลักสูตรป้องกันราชอาณาจักร (วปอ.) รุ่นที่ 39
นายปราโมทย์เสียชีวิตในวันที่ 12 สิงหาคม พ.ศ. 2564 ด้วยโรคติดเชื้อไวรัสโคโรนา 2019​ และภาวะแทรกซ้อนอื่น ๆ  และในวันที่ 14 สิงหาคม 2564 มีพิธีฌาปนกิจศพ

## การทำงาน
นายปราโมทย์ โชติมงคล เริ่มรับราชการในสังกัดสภาการศึกษาแห่งชาติ เมื่อ พ.ศ. 2512 จนกระทั่งได้รับตำแหน่งผู้อำนวยการกองการเจ้าหน้าที่ สำนักงานปลัดทบวงมหาวิทยาลัย ใน พ.ศ. 2528 เป็นผู้ช่วยปลัดทบวงมหาวิทยาลัย ใน พ.ศ. 2533 เป็นที่ปรึกษาระดับ 10 และรองปลัดทบวงมหาวิทยาลัย ใน พ.ศ. 2537 และ 2538 ตามลำดับ

ใน พ.ศ. 2543 ได้รับการแต่งตั้งให้ดำรงตำแหน่งเลขาธิการสำนักงานผู้ตรวจการแผ่นดินของรัฐสภา และได้รับการโปรดเกล้าฯ ให้ดำรงตำแหน่งผู้ตรวจการแผ่นดินของรัฐสภา เมื่อวันที่ 13 สิงหาคม พ.ศ. 2548 ซึ่งต่อมาตำแหน่งดังกล่าวได้เปลี่ยนเป็น "ผู้ตรวจการแผ่นดิน" ตามรัฐธรรมนูญแห่งราชอาณาจักรไทย พ.ศ. 2550 และเมื่อวันที่ 5 เมษายน พ.ศ. 2553 จึงได้รับโปรดเกล้าฯ เป็นประธานผู้ตรวจการแผ่นดิน สืบต่อจากพลเอกธีรเดช มีเพียร กระทั่งพ้นจากตำแหน่งเมื่อมีอายุครบ 70 ปี ในปี พ.ศ. 2554

ในวันที่ 24 เมษายน พ.ศ. 2554 ได้รับแต่งตั้งให้เป็น กรรมการอิสระ บริษัท เสนาดีเวลลอปเม้นท์ จำกัด (มหาชน) ต่อมา ในปี พ.ศ. 2557 เขาได้รับแค่งตั้งให้เป็นประธานกรรมการสรรหาและพิจารณาค่าตอบแทน บริษัท เสนาดีเวลลอปเม้นท์ จำกัด (มหาชน) กระทั่งพ้นตำแหน่งในวันที่ 12 สิงหาคม พ.ศ. 2564 

## เครื่องราชอิสริยาภรณ์

## อ้างอิง

หมวดหมู่:ข้าราชการพลเรือนชาวไทย
หมวดหมู่:ผู้ตรวจการแผ่นดินของประเทศไทย
หมวดหมู่:บุคคลจากโรงเรียนเตรียมอุดมศึกษา
หมวดหมู่:บุคคลจากคณะนิติศาสตร์ มหาวิทยาลัยธรรมศาสตร์
หมวดหมู่:บุคคลจากวิทยาลัยป้องกันราชอาณาจักร
หมวดหมู่:ผู้ได้รับเครื่องราชอิสริยาภรณ์ ม.ป.ช.
หมวดหมู่:ผู้ได้รับเครื่องราชอิสริยาภรณ์ ม.ว.ม.
หมวดหมู่:ผู้ได้รับเหรียญจักรพรรดิมาลา
หมวดหมู่:บุคคลที่เสียชีวิตจากโรคโควิด-19 ในประเทศไทย
ธีรเดช มีเพียร

พลเอก **ธีรเดช มีเพียร** สมาชิกวุฒิสภาไทย ชุดที่ 10 สมาชิกวุฒิสภาไทย ชุดที่ 11 สมาชิกวุฒิสภาไทย ชุดที่ 12 และ ประธานกิตติมศักดิ์ สมาคมการค้านักธุรกิจกลาง-เล็ก ไทยจีน อดีตสมาชิกวุฒิสภาแบบสรรหา (ชุด 2554) และ อดีตประธานวุฒิสภา คนที่ 15 ของไทย อดีตประธานผู้ตรวจการแผ่นดินของประเทศไทย อดีตราชองครักษ์พิเศษ และอดีดปลัดกระทรวงกลาโหม รองประธานสถาบันพระปกเกล้า

## ประวัติ
พล.อ. ธีรเดช มีเพียร เกิดเมื่อวันที่ 21 มีนาคม พ.ศ. 2483 จบการศึกษาจากโรงเรียนเซนต์คาเบรียล สำเร็จการศึกษาวิทยาศาสตรบัณฑิต จากโรงเรียนนายร้อยพระจุลจอมเกล้า ปริญญาโทรัฐศาสตรมหาบัณฑิต ประกาศนียบัตรนักบินทหาร และประกาศนียบัตรเสนาธิการทหารบก จากมหาวิทยาลัยแห่งหนึ่งในสหรัฐ สำเร็จหลักสูตรป้องกันราชอาณาจักร จากวิทยาลัยป้องกันราชอาณาจักร (วปอ.) รุ่นที่ 34 และได้รับปริญญาดุษฎีบัณฑิตกิตติมศักดิ์ สาขารัฐศาสตร์ จากมหาวิทยาลัยรามคำแหง

## การทำงาน
### ราชการทหาร
พล.อ. ธีรเดช มีเพียร เคยดำรงตำแหน่งผู้บังคับการกองพันทหารปืนใหญ่ ใน พ.ศ. 2520 เป็นวุฒิสมาชิก ใน พ.ศ. 2522 เป็นเจ้ากรมการข่าวทหาร  พ.ศ. 2536 เป็นผู้บัญชาการสถาบันวิชาการป้องกันประเทศ ใน พ.ศ. 2539 และเป็นผู้อำนวยการองค์การทหารผ่านศึก ใน พ.ศ. 2540 จนกระทั่งได้รับตำแหน่งปลัดกระทรวงกลาโหม ใน พ.ศ. 2541 จนเกษียณอายุราชการใน พ.ศ. 2543

### ผู้ตรวจการแผ่นดิน
ต่อมาใน พ.ศ. 2546 ได้รับโปรดเกล้าฯ เป็นผู้ตรวจการแผ่นดินของรัฐสภา และเปลี่ยนเป็นผู้ตรวจการแผ่นดิน ตามรัฐธรรมนูญแห่งราชอาณาจักรไทย พุทธศักราช 2550 และได้รับโปรดเกล้าฯ เป็นประธานผู้ตรวจการแผ่นดินคนแรก เมื่อวันที่ 14 พฤศจิกายน พ.ศ. 2550 จนกระทั่งพ้นจากตำแหน่งเมื่ออายุครบ 70 ปี ในวันที่ 4 เมษายน พ.ศ. 2553

### สมาชิกวุฒิสภา
ใน พ.ศ. 2554 พล.อ. ธีรเดช มีเพียร ได้รับการสรรหาให้ดำรงตำแหน่งสมาชิกวุฒิสภา และได้รับคัดเลือกเป็นประธานวุฒิสภา เมื่อวันที่ 22 เมษายน พ.ศ. 2554 ด้วยเสียงสนับสนุน 94 เสียง ในช่วงปลาย พ.ศ. 2554 สื่อมวลชนประจำรัฐสภาได้มีการตั้งฉายาให้กับนักการเมือง ซึ่งพลเอกธีรเดช ได้รับฉายาในครั้งนี้ว่า *"นายพลถนัดชิ่ง"* จากบทบาทการเลี่ยงตอบคำถามของนักข่าว จนถูกมองว่าเป็นการชิ่งหนี

มกราคม พ.ศ. 2557 ศาลอาญาตัดสินให้พล.อ. ธีรเดช มีเพียร พ้นจากข้อกล่าวหา แต่จากสถานะการณ์ร้อนแรงทางการเมืองทำให้ไม่ได้รับการเสนอข่าวจากสำนักข่าวใด ๆ ในประเทศไทย

#### การพ้นจากตำแหน่งประธานวุฒิสภา
พล.อ. ธีรเดช พ้นจากตำแหน่งเมื่อวันที่ 25 กรกฎาคม พ.ศ. 2555 หลังศาลอาญามีคำสั่งให้ตัดสินจำคุก 2 ปี เนื่องจากเมื่อครั้งดำรงตำแหน่งประธานผู้ตรวจการแผ่นดินของประเทศไทย ได้ขึ้นเงินเดือนให้ตัวเองและคนในวุฒิสภา แต่ทว่าสถานะความเป็นสมาชิกวุฒิสภายังคงดำรงอยู่

พ.ศ. 2556 ศาลอาญาได้ตัดสินยกเลิกคำร้องหลังจากพิจารณาการอุทรณ์

ในวันที่ 31 กรกฎาคม 2557 ได้รับการแต่งตั้งเป็นสมาชิกสภานิติบัญญัติแห่งชาติ ภายหลังการรัฐประหารโดยคณะรักษาความสงบแห่งชาติ

## เครื่องราชอิสริยาภรณ์

## อ้างอิง

หมวดหมู่:ทหารบกชาวไทย
หมวดหมู่:ปลัดกระทรวงกลาโหมไทย
หมวดหมู่:ผู้ตรวจการแผ่นดินของประเทศไทย
หมวดหมู่:ประธานวุฒิสภาไทย
หมวดหมู่:สมาชิกวุฒิสภาไทยแบบสรรหา
หมวดหมู่:สมาชิกสภานิติบัญญัติแห่งชาติ
หมวดหมู่:ผู้ได้รับปริญญากิตติมศักดิ์จากมหาวิทยาลัยรามคำแหง
หมวดหมู่:บุคคลจากโรงเรียนนายร้อยพระจุลจอมเกล้า
หมวดหมู่:บุคคลจากวิทยาลัยป้องกันราชอาณาจักร
หมวดหมู่:บุคคลจากโรงเรียนเซนต์คาเบรียล
หมวดหมู่:ผู้ได้รับเครื่องราชอิสริยาภรณ์ ม.ป.ช.
หมวดหมู่:ผู้ได้รับเครื่องราชอิสริยาภรณ์ ม.ว.ม.
หมวดหมู่:ผู้ได้รับเครื่องราชอิสริยาภรณ์ ต.จ.ว.
หมวดหมู่:ผู้ได้รับเหรียญจักรมาลา